ZAKON O PLANIRANJU PROSTORA PO HITNOM POSTUPKU: Učvršćivanje monopola – Monitor\nZa utorak, 26. septembar zakazano je vanredno zasijedanje crnogorskog parlamenta sa jednom tačkom dnevnog reda – Predlog zakona o planiranju prostora i izgradnji objekata.\nČemu tolika žurba i hitnost oko usvajanja novih regula u oblasti planiranja i upravljanja prostorom Crne Gore, nije baš jasno. Pogotovu ako se ima u vidu da je važeći Zakon mijenjan i dotjerivan više puta u poslednjih nekoliko godina, kako bi se do savršenstva doveo postupak urbanizacije neizgrađenih prirodnih resursa i olakšala gradnja objekata na njima u skladu sa interesima političkih moćnika i njihovih investitora.\nTe promjene, očigledno, nisu bile dovoljne. Novi Zakon o planiranju donosi radikalna rješenja u oblasti planiranja i upravljanja prostorom. Brzina kojom se uvode drastične promjene vjerovatno je uslovljena blizinom novih lokalnih izbora i strahom vladajuće koalicije od gubljenja vlasti u crnogorskim gradovima. Uvodi se centralizacija svih poslova u procesu planiranja i gazdovanja prostorom na nivou Vlade, odnosno Ministarstva održivog razvoja i turizma.\nNovi koncept planiranja ima za cilj da oslabi lokalne uprave, oduzima opštinama najvažnije ingerencije na teritoriji kojom upravljaju, kao i značajan izvor prihoda koje ubiraju od širokog spektra poslova planiranja i gradnje.\nCentralizacija uvijek predstavlja koncentraciju vlasti i moći unutar uže grupe na nivou državne uprave. Predloženi zakon daje ogromna ovlašćenja jednom Ministarstvu, i veliku moć jednom ili dvojici državnih funkcionera, na štetu svih lokalnih zajednica u Crnoj Gori. Na taj način dodatno se učvršćuju već postojeći monopoli, što je posebno vidljivo u sferi upravljanja neizgrađenim prirodnim resursima.\nNovca i brzog profitiranja u Crnoj Gori više nema, pa su interesi ustremljeni ka prostoru i preostalim atraktivnim lokacijama. Zakonom se uklanjaju sve moguće barijere za njihovu nesmetanu eksploataciju. Nadležnosti lokalnih samouprava i sva prava nad zemljištem stavljaju se u ruke Vlade. Opštinska rukovodstva neće moći više da uslovljavaju i koče realizaciju kapitalnih projekata, poput propale valorizacije Kraljičine plaže na Barskoj rivijeri, ili Buljarice, Valdanosa i drugih lokacija sa Vladine liste za prodaju.\nŠta će se, gdje, kako i za koga graditi, odlučivaće Podgorica, jedan centar, daleko od očiju građana i oslabljenih lokalnih samouprava.\nKoliko je zaista moćan taj mali krug interesno povezanih ljudi u Crnoj Gori vidjelo se po načinu na koji organizovana i sprovedena cjelokupna procedura pripreme Predloga zakona koji će se za par dana naći pred poslanicima Crne Gore, čemu je Monitor posvetio više članaka.\nPrepoznatljiva je bila nevidljiva ruka koja je iz duboke sjenke dirigovala aktivnostima aktuelnog ministra održivog razvoja i turizma Pavla Radulovića.\nOvaj ekonomista u fotelji Ministrastva koje upravlja prostorom, siromašne radne biografije, znao je da na burnim javnim raspravama organizovanim po crnogorskim opštinama, na brojna pitanja građana, u nedostatku argumenata i valjanog odgovora, garantuje „svojom čašću i poštenjem” kako su namjere zakonopisca dobre. I pored datih garancija otkriven je u pokušaju prevarnog podmetanja Predloga zakona koji nije prošao obaveznu javnu raspravu, verzije u koju građani nisu imali uvid i na koju nisu mogli dati svoje primjedbe i sugestije.\nNe pamti se da je ijedan zakonski predlog izazvao toliki odijum javnosti kao Radulovićev Predlog zakona o planiranju prostora i izgradnji objekata, koji će se donijeti po hitnom postupku. Nema sumnje da će u utorak sporni zakon biti glatko usvojen. O tome će odlučivati poslanici vladajuće koalicije krnjeg skupštinskog sastava.\nProtiv Predloga zakona oglasili su se brojni građani, strukovne i nevladine organizacije, Zajednica opština Crne Gore i sve opštine pojedinačno, političke stranke, udruženja… Njihove primjedbe objavljene u Izvještaju sa javne rasprave uglavnom su odbijene uz nadobudni komentar ministra Radulovića – kako se radi o konstatacijama.\nKoncept novog zakona po kome se ukidaju svi urbanistički planovi na nivou opština i uvode samo dva bazna planska dokumenta, Prostorni plan Crne Gore i Plan generalne regulacije naišao je na brojne kritike.\nOštre primjedbe uputila je Unija poslodavaca Crne Gore.\n„Prostorno i urbanističko planiranje ovim Zakonom totalno je degradirano, devastirano, praktično ne postoji, i nerazumno centralizovano u Ministarstvu, bez mogućnosti stručne kontrole, ukida se kontrola izrade planske dokumentacije i kompletno planiranje na nivou lokalne samouprave, što je u suprotnosti sa Evropskom poveljom o lokalnoj samoupravi i crnogorskim Zakonom o lokalnoj samoupravi”, navodi se u njihovom dopisu.\n„Ovakvim zakonskim rješenjem, praktično se ukida slobodna profesija licenciranih planera i urbanista, onemogućava im se rad, ukidaju se licence za planere i odgovorne planere i privredna društva za planiranje, te se na taj način 151 licencirano privredno društvo i 355 licenciranih inženjera planera ostavlja bez struke i bez posla, bez mogućnosti rada i korišćenja stečenog znanja…” , navode crnogorski poslodavci.\nMeđutim, dok se jedni ukidaju, drugi se raduju.\n„Ovim skandaloznim Prijedlogom zakona ovlašćenje nad planiranjem prostora daje se isključivo Ministarstvu održivog reazvoja i turizma, odnosno projektantskim biroima koji su u vlasništvu Aca Đukanovića i Brana Gvozdenovića. Pljačkaška Vlada ovim Zakonom želi da otme i preostale resurse kao što su Solana, Buljarica, Valdanos, Slovenska plaža, Jaz, Boka Kotorska… Ako se ovaj Zakon usvoji to će biti pljačka resursa Crne Gore”, kazao je lider Građanskog pokreta URA, Dritan Abazović, na pres konferenciji povodom najavljenog usvajanja Zakona o planiranju.\nProjektni biroi RZUP, Republički zavod za urbanizam i projektovanje u vlasništvu Aca Đukanovića i CAU, Centar za arhitekturu i urbanizam, iza kojeg stoji Branimir Gvozdenović, potpredsjednik Skupštine, i do sada su uživali monopol na poslove izrade planske dokumentacije na državnom i lokalnom nivou. Za sve prioritetne projekte Vlade, planiranu izgradnju turističkih naselja, marina, urbanističkih projekata, prostornih i detaljnih urbanističkih planova gradova, nacionalnih parkova, državnih studija lokacije priobalnog područja, lokalnih studija predjela sjevera i juga zemlje, poslove izrade planske dokumentacije dobijala su isključivo ova dva biroa. Nakon planiranja slijedi projektovanje, pa iste firme rade na projektima idejnih rješenja stambenih i turističkih naselja, hotela, zgrada…\nNovi Zakon o planiranju samo će učvrstiti zauzete pozicije iz kojih prozilazi i ogromna moć u oblasti državne politike planiranja i uređenja prostora.\nNegativan stav na Predlog zakona o planiranju iznijeli su i u Inženjerskoj komori Crne Gore.\n„Uspostavljen je centralistički model planiranja, uz potpuno ukidanje ingerencija u tom procesu lokalnim samoupravama, pri čemu sve poslove u vezi planiranja obavlja MORIT, bez propisivanja načina, uslova rada i djelatnosti, kao ni sopstvene odgovornosti u tom procesu, što je u potpunosti neprihvatljivo i suprotno javnom interesu… Pri sadašnjem stanju razvoja institucija koje učestvuju u procesu planiranja prostora i izgradnje, implementacija predloženog koncepta zakona je u potpunosti onemogućena…Usvajanje predloženog zakona izazvalo bi nesagledive negativne posledice po prostor CG, sa dalekosežnim posljedicama”, navedeno je, između ostalog, u opširnom temeljno obrazloženom dopisu IKCG.\nPredsjednik Inženjerske komore Boris Ostojić kazao je ranije na raspravi na Okruglom stolu u Privrednoj komori, da su sve strukovne komore na zajedničkom sastanku donijele zaključke da je ovaj Predlog zakona u suprotnosti sa Evropskom poveljom, da ne nudi suštinsko unapređenje stanja u prostornom planiranju, te da ga treba povući iz procedure.\nIz Komore arhitekata ocijenjeno je da su rješenja loša, neodređena i neprihvatljiva, da su suprotna evropskim principima o decentralizaciji i da ovako zamišljen sistem neće funkcionisati.\nMeđutim, brojne negativne ocjene struke i nauke, opština i građana nisu pomogle da se donošenje takvog zakona zaustavi.\nPredsjednik Opštine Budva Dragan Krapović najavio je za subotu, 23. septembra protestni skup povodom najavljenog usvajanja kontroverznog Zakona o planiranju. On je pozvao mjesne zajednice, nevladine organizacije, političke partije i građane na skup, sa kojeg će se poslati jasna poruka poslanicima i ukupnoj crnogorskoj javnosti, da Budva ne pristaje na ukidanje njenih Ustavom zagarantovanih nadležnosti.\nDa li će narodni poslanici koji sjede u klupama Skupštine Crne Gore ostati imuni na tolika osporavanja i poslušati direktivu svojih partijskih centrala, znaće se uskoro.


Održavanje tribine "Nismo građani drugog reda" sprečeno u Ovči - Moje naselje\n17:56časova 11 JAN\nOdržavanje tribine „Nismo građani drugog reda“ sprečeno u Ovči\nOpština Palilula sprečila je održavanje tribine Inicijative „Ne da(vi)mo Beograd“ u Ovči uz obrazloženje da se renovira sala mesne zajednice.\nTa inicijativa je danas u saopštenju navela da je sinoć u Mesnoj zajednici Ovča, „po nalogu Opštine Palilula sprečeno održavanje tribine pod nazivom ‘Nismo građani drugog reda’ „.\nNavedeno je i da je skup u to vreme bio prijavljen, sala rezervisana i sve to potvrđeno još u decembru, ali „usmenim putem obavešteni smo samo par sati pre dogovorenog termina, da događaji ne mogu biti održani pod izgovorom renoviranja sala mesnih zajednica“, navodi se u saopštenju.\nInicijativa je navela da je time Opština Palilula „sprečila građane da svoju mesnu zajednicu u Ovči iskoriste za razgovor o lokalnim problemima koji ih muče“, koji su u tom prigradskom naselju mnobrojni.\nInicijativa je istakla da neće odustati od najavljenih skupova u Mesnoj zajednici Kotež 16. januara i Mesnoj zajednici Stara Borča, 17. januara, „makar morali da ih održimo ispred zaključanih vrata“.\n„Sabotiranja, pretnje i pritisci kojima smo izloženi“ od započinjanja serije razgovora u mesnim zajednicama, „govore nam da se vlast najviše plaši lokalnog organizovanja i rešavanja realnih problema građana“, ocenjeno je u saopštenju.\n(autor: VV / izvor: Beta / foto: ilustracija)


nokia 81 specifikacije - mobilni magazin, vesti i informacije o mobilnim telefonima\nNokia 8.1 specifikacije\nNovi Nokia 8.1 mobilni telefon uskoro stiže, a sada su se pojavile marketinške fotografije telefona koje potvrđuju ono što se i pretpostavljalo – uređaj će biti internacionalna varijanta kineskog Nokia X7 modela.\nKada su specifikacije i funkcije telefona u pitanju, imamo 20MP selfi kameru sa AI poboljšanjima i opstičkom stabilizacijom. Na poleđini se nalazi glavni 12MP senzor, uz koji stiže i sekundarni 13MP senzor i dual-tone LED blic. Telefon pokreće Qualcomm Snapdragon 710 čipset, uparen sa 4GB/64GB ili 6GB/128GB RAM-a i interne memorije. Tu je i Android 9 Pie softver, a sve napaja 3500mAh baterija.\nMarketinške fotografije ne potvrđuju kada će se telefon naći u prodaji i po kojoj ceni, ali je verovatno da će se u radnjama naći za vreme praznične sezone.


SPAS ZA TEŠKO OBOLELE: Matične ćelije uspešne u terapiji lečenja brojnih opakih bolesti : Nadlanu.com\nSPAS ZA TEŠKO OBOLELE: Matične ćelije uspešne u terapiji lečenja brojnih opakih bolesti\nObjavljeno 14. okt 2019. / 13:15:42\nPoslednjih decenija u svetu je zaživela praksa čuvanja matičnih ćelija, uzetih iz krvi pupčanika posle rođenja deteta, a ove ćelije uspešna su terapija u lečenju leukemije, Parkinsonove bolesti, dijabetesa, ali i mnogih drugih hematoloških i imunoloških oboljenja. Mnogi roditelji u Srbiji odlučili su se za ovu mogućnost koja bi bila od velike koristi u slučaju da dođe do ovakvih oboljenja.\nNaime, kada se rodi beba, u njenom organizmu i dalje ostaju matične ćelije koje se nalaze u koštanoj srži i krvi. Poslednjih godina i u Srbiji sve više roditelja odlučivalo se na ovaj korak, a one se uzimaju čim se preseče pupčanik između majke i deteta.\nMatične ćelije se čuvaju u specijalnim laboratorijskim uslovima na temperaturi od čak -196 stepeni i to na period od 20 godina.\nOva procedura nije pokrivena redovnim zdravstvenim osiguranjem, pa su je zainteresovani roditelji plaćali iz svog džepa. Cena ovog procesa je oko 1.800 evra, a roditelji mogu da raspolažu matičnim ćelijama do punoletstva deteta, kada sva prava prelaze na dete, pa ono može da odluči da li će da nastavi da ih čuva ili se ugovor raskida.\nNakon potpisivanja ugovora sa određenom bankom za prikupljanje ovakvih ćelija, zainteresovani dobijaju neophodnu dokumentaciju, kao i set za prikupljanje krvi. Kada stigne set za prikupljanje matičnih ćelija, nosi se sa sobom u porodilište, jer se procedura obavlja prilikom presecanja pupčane vrpce.\nDve nedelje pre porođaja obavezno bi trebalo da uradite testove krvi da bi se utvrdilo da li postoje infekcije virusima, hepatitisom B i C, sifilisom, HIV-om i CMV IGM.\ndijabeteslaboratorijaleukemijamatične ćelijeopaka bolestpupak


Cvijanović: Srpska ne može rješavati probleme migranata\nPredsjednik Republike Srpske Željka Cvijanović poručila je da Republika Srpska ne može da rješava problem migranata u BiH i da nema uslove za njihov smještaj.\n"Na Savjetu ministara je da rješi problem migranata. Ništa do sada nisu uradili i sve umijeće pravljenja određenog aranžmana bilo je u tome kako da rasporede policiju Federacije BiH na teritoriju Republike Srpske, a poznato je da po ustavu na to nemaju pravo", istakla je Cvijanovićeva.\n"Mislim da će ih tada biti malo, jer su svi naumili da idu u EU", rekla je Cvijanovićeva novinarima u Banjaluci, nakon sjednice Senata Republike Srpske.\n"Ne znam kako ćemo se kretati o pitanju migranata. Morate da pitate ljude koji sjede u Savjetu ministara, koji su više puta zaduživani od Predsjedništva BiH da izađu sa jasnim i preciznim planom mjera koje će biti zasnovane na uključivanju svih različitih nivoa vlasti iz svoje nadležnosti da se pokuša rješiti ili sanirati problem migranata", napomenula je Cvijanovićeva.\n"S druge strane, Republika Srpska nije ta koja bi mogla da rješi taj problem s obzirom na to da je od početka bilo neophodno da se izradi adekvatan plan", kaže Cvijanovićeva.\n"U vrijeme kada sam govorila da se umjesto zapošljavanja po ministarstvima na nivou BiH, izmišljenim agencijama, trebalo naći načina da se ljudi zaposle da bi taj posao radili adekvatno niko o tome nije mario. Uslijedilo je stranačko zapošljavanje s ciljem izbornih obećanja i ovaj problem sa migrantima se vuče sve ove godine kao trakavica", dodala je Cvijanovićeva.


Izdvojeno: Kako izgleda Desktop vašeg telefona\n[ Strana: 1 ... 37, 38, 39 ]\nPoslednja poruka: Krstić (22 Apr 2018 18:28)\nnulti.korisnik 382 22 Apr 2018 18:28\nAMD drži Ryzen 7 2800X CPU u rezervi\nKomp od drugarice\nNe radi mikrofon na slusalicama\nObrazovanom momku bez vida potrebna pouzdana osoba (m/ž) sa prostora Beograda ili Vojvodine\n"Klasična nepristojnost"; "U regionu kao da je 1998."\nDevetnaest godina od bombardovanja RTS-a\nGos i Marinković slomili otpor FMP, Partizan slavio posle drame!\nVRAĆANJE SA GRANICE Ne možete ući u Crnu Goru ako imate ovakva dokumenta?\nKod Đakovice grobnica sa telima dvadesetak Srba?\nUkupno su 459 korisnika na forumu :: 17 registrovanih, 1 sakriven i 441 gosta :: [ Administrator ] [ Supermoderator ] [ Moderator ] :: Detaljnije\nRegistrovanih korisnika: dimitrovskid, djurdjija, goxin, ILGromovnik, ivica976, Japidson, LUDI, Marko Marković, mladen.zovko, MORAVA1, nemanja.tatic, nradukic, powSrb, vasa.93, vladas87, Yuhuuuuuu, zeksina


Lifestyle — By taty on June 15, 2013 9:28 am\nEvropska komisija je odlučila da će od jeseni 2015. godine obavezan deo opreme novih automobila biti automatski sistem za hitno pozivanje pomoći posle nesreće.\nUređaj, pod nazivom “I-kol” (“e-Call” – elektronski poziv) utvrđuje da je došlo do teže nesreće i automatski poziva evropski broj za hitne slučajeve 112.\n“U slučaju nesreće, svaka sekunda je važna”, rekao je komesar za transport Sim Kalas.\nNjegov kolega zadužen za industriju, Antonio Tajani, rekao je da će sistem koštati 100 evra po vozilu.\nSistem će u slučaju udesa automatski centru za pomoć javiti tip vozila i gde se ono nalazi, rekao je Kalas dodavši da će se time vreme odziva službe hitne pomoći skratiti za 40 odsto u gradu i za\n50 odsto u seoskim područjima.\n“Ovaj sistem može da spase 2.500 života godišnje”, rekao je Kalas.\nPuštanje u rad sistema koji se zasniva na tim uređajima je prvobitno planirano za 2009. godinu, na dobrovoljnoj osnovi, ali se usprotivilo nekoliko zemalja: Francuska, Velika Britanija, Irska, Danska, Letonija i Malta – zbog “operativnih troškova”.\nSaobraćajne nesreće svakodnevno odnesu 75 života u EU, a 750 ljudi se teško povredi.\nGodišnji prosek je 55 smrtnih slučajeva na milion stanovnika EU, ali je u Litvaniji 100 poginulih na milion stanovnika, u Rumuniji 96, u Poljskoj 93, u Grčkoj 92, u Bugarskoj 82, u Belgiji 73, objavila je Evropska komisija u martu ove godine.\nTags: automobili, Automobili sa sistemom za hitno pozivanje pomoći, kola, Lifestyle\nPotrebno: 60 gr ribljih fileta 500 gr paradajza 3 crna luka 3 kašike brašna origano sok od limuna ulje...


Tag / Ekosistem / Vesti online\nSrna,Vestionline 1 komentar\nStravična upozorenja: Mediteran će nestati\nMediteran se zagreva brže od ostatka sveta - ako se trend nastavi, do kraja 21. veka južni deo Španije, kao i još neki delovi južne Evrope, postaće pustinja, upozoravaju klimatolozi.\nU severnom delu Španije, u gradu Vitorija u Baskiji, nalazi se neobična zgrada Palasio de Kongresos, koja dočarava jedinstveni ekosistem tog predela.\nNe trebaju nam proroci i novi Nostradamusi kako bismo primetili da nam je planeta Zemlja otišla, da prostite, dođavola. U 2013. godini desile su brojne klimatske nepogode, a pojava potpuno...\nGlobalno otopljenje će istrebiti život\nNaučnici: Zemlja nestaje 2100. godine!?\nPočelo da curi gorivo iz Konkordije\nU blizini kruzera Kosta Konkordija primećeno curenje goriva. U brodu je ostalo oko pola miliona galona nafte, koja bi mogla da izazove ekološku katastrofu.\nKonkordija izaziva ekološku katastrofu?\nItalija je izložena riziku od najveće ekološke katastrofe u poslednjih 20 godina ukoliko 2 400 tona goriva iz nasukanog broda "Kosta konkordija" iscuri u more i zagadi obalu u regionu Toskane,...\nFascinantni stanovnici vulkanskih otvora\nBritanski su naučnici su ovih dana objavili uzbudljive rezultate istraživanja nekih od najnegostoljubivijih mesta na Zemlji – vulkanskih otvora na dnu okeana i otkrili da čak i tamo buja život.


Partizan duguje 25 miliona evra? - Domaći fudbal, Fudbal, The Best Of\nPartizan duguje 25 miliona evra?\nPodrazumevani veb mesta 16.08.2013., 10:46 2 Comments\nPakleno je počelo novo fudbalsko prvenstvo. I to ne samo na terenima već i u prostorijama klubova. Istražni organi uveliko češljaju poslovanje u FSS, Partizanu i Crvenoj zvezdi pa sada praktičnosamo treba sačekati i videti konačne rezultate njihovog rada.\nIpak da informacije koje nekada nisu bile tako lako dostupne sada izlaze na svetlost dana, potvrđuje i podatak do koga je došla Politika i koji govori o dugu Partizana u iznosu od oko 25 milina evra Precizan dug crno – belih prema istom izvoru u dinarima iznosi dve milijarde i 821 milion dinara.\nKao glavna posledica prošlogodišnje zaduženosti od 23 odsto navode se kratkoročne pozajmice (povećana sa 2,1 na 2,8 milijardi dinara) dok dugoročne, među koje spadaju uglavnom krediti od banaka, Partizan nije ni imao.\nTakođe, dominiraju i obaveze prema državi (porez i druga javna davanja), gde je dug povećan čak dva i po puta na 1,2 milijarde dinara. S druge strane, Zvezdin dug državi je duplo manji i iznosi 520 miliona dinara.\nKada se uzme u obzir to da su ”crno-beli” u poslednjih osam godina na prodaji igrača zaradili 80 miliona evra, a Zvezda 44, postavlja se logično pitanje kuda je ispario taj novac? Stoga i ne čude poslednja dešavanja u redovima večitih rivala gde policija već vrši istragu koja je u završnoj fazi, što bi moglo da rezultira krivičnim prijavama i privođenjem nadležnih za nestanak više od 50 miliona evra prilikom transfera fudbalera.\nTreba napomenuti da se posebno ispituju uloge posrednika u transferima. Istrage pokazuju da su najmanje novca za transfer dobijali klubovi i igrači, a da je najveći deo kolača odlazio u ofšor-kompanije širom sveta.\nDa su ove kompanije najveći problem srpskog fudbala, nedavno je istakao i gensek FSS Zoran Laković, koji je izneo primer kluba iz unutrašnjosti gde je od prodaje igrača za milion evra ofšor-kompaniji pripalo između 700 do 800 hiljada evra.\nPrethodna vest Novak: Veoma sam ponosan na Ivanu i Emira\nSledeća vest Vojvodina odredila cene karata za Šerif\n@ma nije djura uzeo says:\n16.08.2013. at 11:44\nNusic bi sa ovim likovima imao materijala da napise jos barem desetak romana…\nma nije djura uzeo says:\n16.08.2013. at 11:37\nali slika je najjaca, ruzic kao pokazuje prstom na mutavog djuru, dok djura gura lovu u dzep 🙂\nmogao bi da se uradi mnogo dobar strip gde bi glavni likovi bili djura, tole i covic 🙂\nNovak: Veoma sam ponosan na Ivanu i Emira\nVojvodina odredila cene karata za Šerif


NATO-srpska saradnja u borbi sa vanrednim situacijama\nŠef NATO kancelarije za vezu u Beogradu Ćezare Marineli rekao je da je NATO otvoren da podeli sve lekcije koje je naučio sa partnerskim zemljama kao što je Srbija. On je, na konferenciji ''Krizni menadžment'' istakao da su brojne obuke koje mogu da pohađaju i partneri NATO-a, kako bi se obezbedila bolja efikasnost u vanrednim situacijama.\n''Verujem da je to način da zajednički dođemo do pravih rešenja kao što smo mogli da vidimo na vežbi u Crnoj Gori. Manje zemlje mogu da se udruže svoje male resurse i obezbede elemente kako bi bile efikasnije u slučajevima nesreća,'' rekao je Marineli.\nOn je naveo da nije bitna samo veličina zemlje, jer i mala zemlja može mnogo da doprinese ukupnom poboljšanju sprovođenja procesa i dolaženju do rešenja.\n''Veliko je zadovoljstvo što smo ostvarili ovakav nivo saradnje i moram da kažem da je NATO otvoren da podeli sa drugima sve lekcije'', rekao je Marineli.\nNačelnik Sektora za vanredne situacije MUP-a Predrag Marić rekao je da je preventiva je najslabija karika u lancu sistema zaštite i spasavanja u Srbiji, a da je u toj oblasti važna saradnja sa NATO-om.\nNa konferenciji koju je organizovao Atlantski savet Srbije uz podršku ambasade SAD u Beogradu i NATO odeljenja za javnu diplomatiju, Marić je rekao da Sektor za vanredne situacije prati sve aktivnosti NATO-a u tom segmentu, a da Srbija aktivno učestvuje.\n''To daje nadu da ti odnosi mogu da budu kvalitetniji i bolji na dobrobit obe strane, a da niko neće precizirati i tražiti od države određeni model organizovanja, već da samo bude odgovorna i predstavlja čvrstu kariku u lancu sprečavanja vanrednih situacija," izjavio je Marić.\nMarić je objasnio i da u tim situacijama nema granica, te da nije bitno da li ste članica EU ili NATO-a, a da je obaveza države da bude kvalitetna i da pomaže drugima u regionu.\nNačelnik je ocenio da je posao lakši ako se ima podrška ovakvih organizacija, kao što je NATO i da ta saradnja treba da jača.\nMarić je rekao da oblast kriznih i vanrednih situacija i pomoć NATO-a u ovom sektoru, baš ona oblast koja može da dovede do promene mišljenja javnog mnjenja kada je reč o tome da li Srbija treba da bude članica NATO-a ili ne.\n''Ovo je put koji vodi ka menjanju svesti i drago mi je što je u poslednjih par godina ta saradnja intezivnija'', rekao je Marić.\nPored problema stabilnog finansiranja, Marić je istakao da je problem i svest građana jer je, kako je rekao, država napravila više od 30 godina pauze kada je reč o edukaciji najmlađih, a da je posledica loša svest o značaju u preventivi i reagovanju u ovakvim situacijama.\n"Samo 22 opštine donele dva važna dokumenta - Procenu rizika i Plan zaštite spasavanja," naveo je Marić.\nSektor za vanredne situacije se nada usvajanju novog zakona kojim se reguliše ta oblast, kako bi se popravilo finansiranje i podigla svest lokalnih političara o važnosti njihovog delovanja u ovom domenu.\n''Uz malo sreće i političke volje nadam se da će sledeće godine imati novi zakonodavni okvir u želji da probamo da neke probleme kojih smo svesni reševamo na adekvatan način'''', rekao je Marić.


U prostoru Školskog centra Škofja Loka diskutovano je o mogućnostima saradnje vodećih kompanija sa akademskom sredinom ·\n2ТМ > Obrazovanje > U prostoru Školskog centra Škofja Loka diskutovano je o mogućnostima saradnje vodećih kompanija sa akademskom sredinom\nNaučni rukovodioci doktoranata u trci za zvanje „Mentor godine 2018“ Studenti Visoke stručne škole Velenje učestvovaće na festivalu „Više znanja za razvoj turizma“\nU prostoru Školskog centra Škofja Loka diskutovano je o mogućnostima saradnje vodećih kompanija sa akademskom sredinom\nU četvrtak, 24. januara 2019. godine, u prostoru Školskog centra Škofja Loka održan je događaj pod nazivom TOP Industrijski izziv, čiji je cilj bio promovisanje saradnje vodećih kompanija u zemlji s akademskim okruženjem s ciljem uspešne primene naprednih tehnologija u proizvodnji. U okviru događaja predstavljen je program strateškog partnerstva SRIP Tovarne prihodnosti.\nTakođe su predstavljeni i klasteri i oblasti SRIP ToP, tehnološka rešenja za smart-fabrike, uspešno partnerstvo nauke i ekonomije (na primer Domel), model kompetencije za osoblje budućnosti. Školski Centar škofja Loka predstavio je učenje kroz pripravničku praksu kao svoju priču o uspehu.\nPrema rečima direktora SRIP ToP centra, Rudi Pantjara, ovo je dugoročno javno-privatno partnerstvo koje okuplja predstavnike ekonomije, istraživačkih organizacija, vladinih agencija, nevladinih organizacija i drugih strana-\nDodajemo da u Sloveniji trenutno postoji 9 partnerstava za strateški razvoj i inovacije koje koordiniše Institut Jožef Štefan. SRIP ToP centar, osnovan pri njemu, vršiće funkciju posrednika između biznisa i naučnih krugova, pomažući razmenu znanja i iskustva, kao i proizvodnju novih produkata, usluga i tehnologija za fabrike budućnosti. SRIP ToP centar će pružati pomoć slovenačkim kompanijama da se probiju na svetsko tržište, stavljajući akcenat na tržišne segmente, da bi im omogućio status važnog evropskog dobavljača.


Moguće uvođenje diferencirane stope PDV-a na turističke usluge u RS | Turistički žurnal\nMinistarka trgovine i turizma Republike Srpske Suzana Gašić razgovarala je u Banjaluci sa ministrom spoljne trgovine i ekonomskih odnosa u Savetu ministara BiH Stašom Košarcem.\nGašić i Košarac razgovarali su o značaju projekta Otvoreni Balkan i mogućnostima što uspešnijeg pozicioniranja privrednih subjekata iz Republike Srpske na tržištima obuhvaćenim ovim projektom, te mogućnostima realizacije Zelenih koridora prema Evropskoj uniji, čime bi se olakšalo poslovanje i spoljnotrgovinska razmena između RS i zemalja Evropske unije.\nGovoreći o aktuelnim pitanjima i trendovima u oblasti trgovine, Gašić i Košarac razgovarali su o elektronskoj trgovini i kreiranju zakonskog okvira za regulaciju ovog vida trgovine, kako po pitanju unutrašnje, tako i spoljne trgovine i prometa.\nNa sastanku je bilo reči o mogućnosti uvođenja diferencirane stope PDV-a na turističke usluge, kao i o projektima međunarodnih organizacija za pomoć i podršku turističkom sektoru, s fokusom na saniranje negativnih posledica pandemije virusa korona.\nIstaknuto je da je turizam u Republici Srpskoj pretrpio značajne posledice i štete usled pandemije virusa korona, te da u narednom periodu svi uključeni subjekti treba da ulože zajedničke napore kako na oporavku sektora, tako i da promociji i pozicioniranju turističkih potencijala Republike Srpske na regionalnom i međunarodnom tržištu.


Danilović otkrio kada Srbija dobija selektora - BIGportal.ba\nPredrag Danilović, predsednik Košarkaškog saveza Srbije, govorio je o poziciji selektora Srbije.\n“Imaćemo selektora za par dana, neću sada da otkrivam ime da se nešto ne bi izjalovilo u završnim fazama pregovora, ali do kraja sledeće nedelje će to biti završeno“, rekao je Danilović za “Maxbetsport“.\nDanilović je govorio i o “velikoj pobedi” KSS, koji je dobio organizaciju kvalifikacija za Olimpijske igre i u muškoj i u ženskoj konkurenciji.\n“Žene će igrati u dvorani ‘Ranko Žeravica’, a muškarci u Areni. To je zbog termina tako jer žene igraju u februaru. Nadamo se da ćemo ponoviti uspeh iz 2016. godine, ne želim kalkulacije ili želje kada su protivnici u pitanju. Ako želimo da odemo na Olimpijske igre moramo da pobedimo svakoga i budemo prvi, drugi način ne postoji”, dodao je Danilović.


Nov 23, 2015 LG, LG Srbija\nAsocijacija korisnika tehnologije (The Consumer Technology Association – CTA®) prepoznala je kvalitet uređaja kompanije LG Electronics dodelivši joj 21 nagradu za inovativne proizvode, koji će narednog januara biti predstavljeni na sajmu CES 2016 u Las Vegasu. Kompanija LG dobitnik je prestižnih nagrada za inovacije u deset visoko konkurentnih kategorija, među kojima su i kućni aparati, hardver i komponente, pristupačna tehnologija, smart home tehnologija, video ekrani, slušalice, prenosne tehnologije, bežične slušalice i bežični pribor.\nMeđu dobitnicima CES 2016 nagrada za inovacije su neprikosnoveni 4K OLED televizor dijagonale 77 inča, najnoviji LG V10 smart telefon i revolucionarna LG Twin Wash™ veš mašina sa Sidekick™ dodatkom.\n„Osvojene nagrade ukazuju da aktivno radimo na ispunjavanju našeg slogana, odnosno težnji da život naših korisnika učinimo lepšim. Od naših revolucionarnih OLED televizora preko sjajne Twin Wash tehnologije i ostalih uređaja, nastavljamo da stvaramo proizvode čija je inovativnost prepoznata od najprestižnijih svetskih asocijacija,“ rekao je William Cho, predsednik i izvršni direktor kompanije LG Electronics SAD.\nNagradu za „najbolju inovaciju“ u kategoriji za video ekrane dobio je LG 4K OLED televizor dijagonale 77 inča, koji je od strane komisije ocenjen kao izvanredan podvig modernog inženjeringa i dizajna. Savršena crna boja pruža 200 puta dublji kontrast u odnosu na ekrane bazirane na LCD tehnologiji, oživljavajući boje kao nikada do sada. Ostali nagrađeni proizvodi kompanije LG iz segmenta kućne zabave su novi unapređeni projektor, UltraWide™ monitor, kao i veoma lagani laptop.\nJedan od dobitnika nagrade je i Twin Wash™ mašina sa SideKick™ dodatkom, koja omogućava korisnicima da dva odvojena veša peru istovremeno. Sidekick dodatna mašina smeštena je u donjem delu, ispod prednjeg bubnja i specijalno je dizajnirana za pranje manje količine veša. Još jedna nagrađena inovacija iz ove kategorije je LG Styler koji predstavlja elegantan novi sistem čišćenja odeće. Ovaj sistem štedi vreme tako što održava i osvežava odeću kojoj su potrebni posebni uslovi čišćenja, kao što su odela, kaputi ili džemperi.\nNovi V10 smart telefon je takođe dobio priznanje CTA® udruženja za pomeranje granica u svetu mobilnih inovacija. Ovaj model poseduje dupli ekran i duplu prednju kameru, kao i Hi-Fi DAC od 32 bita. Ostali proizvodi kompanije LG nagrađeni CES 2016 nagradama za inovacije su:\nnajnoviji LG Watch Urbane koji predstavlja prvi android wear uređaj sa bežičnim povezivanjem.\npotpuno nove slušalice LG Tone Active su najnovija verzija najprodavanijih bluetooth slušalica otpornih na vodu.\nLG Rolly Keyboard je prva bežična prenosiva tastatura koja se lako sklapa i može smestiti u džep ili tašnu.\nCES nagrada za inovaciju ističe vrhunac dostignuća u tehnologiji i dizajnu proizvoda. Izbor dobitnika CES nagrada za inovacije svake godine vrše eminentni industrijski dizajneri, inženjeri i novinari koji ocenjuju proizvode po različitim kriterijumima, uključujući upotrebnu vrednost, estetiku, inovativni dizajn, kao i doprinos kvalitetu života. Kompanija LG je nagrađena sa više od 170 CES nagrada za inovaciju još od prvog zvaničnog učešća 2004. godine.


EL: Partizan izgubio od Egera, a Vojvodina od Juga Vaterpolo Vest Srbija Sport\nOvim porazom Partizan je znatno umanjio šanse za plasman u četvrtfinale elitnog takmičenja, u kojem brani titulu.\nEger je predvodio sjajni tandem Kanađanin Kevin Grejem - Norbert Hohšnjanski sa po tri gola, dok je Peter Biroš postigao dva. Kovač, Seman, Batori i Varga po jednom su se upisali u strelce, ali sve zasluge za "potapanje" Partizana večeras idu fantastičnom golmanu domaćina Zoltanu Sečiju.\nU timu Partizana istakao se Stefan Mitrović sa tri pogotka, dok je Milan Aleksić postigao dva. Marko Ćuk, Radović i Šuranji postigli su po jedan gol za aktuelnog evropskog prvaka.\nEger je tako došao do prva tri boda u Evroligi ove sezone, dok je Partizan ostao na samo četiri poena u grupnoj fazi. Crno-beli imaju po jednu pobedu i nerešen rezultat, dok su doživeli čak dva poraza. Vašaš ima osam bodova, dok je Seged drugi sa sedam bodova, nakon remija u poslednjem kolu.\nEvroliga se nastavlja u februaru naredne godine, Partizan u 5. kolu dočekuje vodeći Vašaš, a potom u poslednjem 6. kolu gostuje Segedu. Crno-belima će za dalji plasman biti potrebne obe pobede, uz odgovarajući rasplet na ostalim mečevima.\nPoraz vaterpolista Vojvodine od Juga\nVaterpolisti novosadske Vojvodine izgubili su večeras na svom plivalištu od dubrovačkog Juga rezultatom 11:7, u četvrtom kolu Grupe B Evrolige.\nVojvodini je ovo treći poraz, uz jedan remi, i nalazi se na poslednjem mestu u grupi. Novosađani u sledećem kolu gostuju Špandauu u Nemačkoj, 8. februara.\nDubrovački Jug je apsolutni lider grupe sa 12 bodova. Zagrebačka Mladost ima šest bodova, dok nemački Špandau i Vojvodina imaju samo po jedan bod.\nSrbija Sport - 21:20 14/12/2011


EU – korona i medicina: Istraga EMA o standardima vakcine “Sputnjik V” – Televizija srpske dijaspore\nEU – korona i medicina: Istraga EMA o standardima vakcine “Sputnjik V”\nEvropska agencija za lijekove /EMA/ će pokrenuti naredne sedmice istragu o tome, da li su klinička ispitivanja ruske vakcine “Sputnjik V” protiv kovida 19 u skladu sa etičkim i naučnim standardima, piše britanski dnevnik “Financial times”.\nPrema pisanju lista, istraga EMA o tome da li su probe “Sputnjika V” bile u skladu sa standardima “dobre kliničke prakse”, pokrenuta je pošto su osobe upoznate sa procesom odobrenja iznijele svoje zabrinutosti o tome da one nisu etički vođene.\nRusija je saopštila da su pripadnici vojske i državni službenici učestvovali u testiranju vakcine, koju je razvila državna laboratorija, a finansirao je ruski Fond za direktne investicije /RDIF/.\nZapadni mediji su pisali da su neki od učesnika ispitivanja bili pod pritiskom nadležnih.\nDirektor RDIF je negirao pisanje medija i ističe da “nije bilo pritisaka na učesnike ispitivanja, te da `Sputnjik V` ispunjava sve kliničke prakse”. On je naveo da je istraga EMA zakazana za narednu sedmicu.\nEMAEUistragakorona virusmedicinao standardima vakcineSputnjik V\nAustralija – EU: Australijanci traže svoje naručene vakcine\nTurizam i korona – njemački mediji: Hrvatska je visokorizična\nNjemačka – korona: Vlada traži privremena šira ovlašćenja\nNjemačka – korona i mjere: Amandmani na Zakon o zaštiti od zaraze


Šansa da zaradite lepe pare: Evo šta želi da kupi ova velika zemlja od srpskih poljoprivrednika! - Bolja Zemlja\nŠansa da zaradite lepe pare: Evo šta želi da kupi ova velika zemlja od srpskih poljoprivrednika!\nMinistar poljoprivrede, šumarstva i vodoprivrede Branislav Nedimović razgovarao je sa delegacijom Irana o saradnji u poljoprivredi.\nKao glavne tačke moguće saradnje navedeni su izvoz kukuruza i drugih žitarica, goveđeg i junećeg mesa, ali i plasman srpskog semena i semenskog materijala.\nOsim navedenih proizvoda, dve strane su razgovarale o mogućem izvozu lekovitog bilja i saradnji naučnih instituta i fakulteta.\nPrethodni tekstPoljoprivrednici su shvatili gde je šansa: Ove godine rekordni zasadi kukuruza!\nSledeći tekstZaštita soje od korova: kako držati njivu pod kontrolom?


Mihajlović: Da ne brojimo žene žrtve nasilja, već kažnjene nasilnike | N1 Srbija\nMihajlović: Da ne brojimo žene žrtve nasilja, već kažnjene nasilnike\n18.05.2019. |13.16 >13.23 |\nPredsednica Koordinacionog tela za rodnu ravnopravnost Zorana Mihajlović kazala je da je da je nasilje nad ženama ogroman društveni problem, da je važno prepoznati nasilje i potrebno nasilnike prijaviti, kao i podržati žene u toj borbi.\nMihajlović je navela povodom 18. maja, Dana sećanja na ubijene žene žrtve nasilja, potrebno da svakog narednog 18. maja u Srbiji "ne brojimo žene žrtve nasilja, već broj uspešno rešenih predmeta i kažnjenih nasilnika".\n"Ovo je dan kada odajemo poštu i sećamo se svake žene koja je život izgubila u porodičnom i partnerskom nasilju. Ali, isto tako, ovo je dan kada još jednom glasno ustajemo i kažemo da je nasilje nad ženama nedopustivo i da mora da prestane", navodi se u pisanoj izjavi Mihajlović.\nOna je poručila ženama da se ne mire s nasiljem, bilo da se radi "o jednom šamaru, ljubomornim scenama, uskraćivanju finansija i slobode kretanja ili seksualnim uvredama, jer izlaz iz tog pakla postoji".\n"U najvećem procentu radi se o psihološkom nasilju i moramo da radimo više na edukaciji devojčica i žena da prepoznaju šta je sve nasilje. A posebno zabrinjava i podatak da 29 odsto žena smatra da je prirodno da nasilje postoji i da treba da se rešava unutar porodice", rekla je Mihajlović i dodala da to znači da su se one pomirile s tim da je nasilje prisutno i da je normalno da trpe neki vid nasilja.\nVlada Srbije je na predlog Mihajlovićeve usvojila 18. maj kao Dan sećanja na ubijene žene žrtve nasilja, kao rezultat zajedničke inicijative mreže nevladinih organizacija "Žene protiv nasilja" i Koordinacionog tela za rodnu ravnopravnost.\nMinistarstvo pravde: Dosledno primenjivati zakon\nMinistarstvo pravde navelo je povodom Dana sećanja na ubijene žene žrtve nasilja, da se aktivno zalaže za doslednu primenu Zakona o sprečavanju nasilja u porodici, kako bi se žrtvama pružila jednoobrazna, celovita i delotvorna zaštita od nasilja u porodici.\nMinistarstvo je navelo da je taj zakon u pravni sistem Srbije uneo novine kao što su hitne mere u postupanju državnih organa, propisana je obavezna koordinacija nadležnih institucija, kao i izrada individualnih planova zaštite svake žrtve nasilja u porodici.\n"Podaci pokazuju da je ovaj Zakon ipak osnažio potencijalne i stvarne žrtve da prijave nasilnika i podstakao celo društvo da ne zatvara oči pred nasiljem", navodi se u saopštenju i dodaje da je nužno raditi na osnaživanju žrtve da o nasilju ne ćuti, već da ga prijavi.\nMinistarstvo je navelo da su za 22 meseca primene tog zakona, nadležni organi razmotrili 88.188 prijavljenih slučajeva nasilja u porodici i izradili 23.176 individualnih planova zaštite i podrške žrtvi.\nZorana Mihajlović nasilje nad ženama porodično nasilje Ministarstvo pravde\nOvo je toliko licemerno da nije ni vredno komentara!\nTi pričaš o problemima,ti koja prstom nisi mrdnula nad nasiljem nad Marijom Lukić.I još štitite nasilnika kroz raznorazne institucije,počevši od suda\nSta cemo sa zrtvama sa pruznog prelaza?


Prva Srpska Televizija :: Showbiz vesti :: Kristinu svi znate, a pogledajte ko je starija sestra Nataše Bekvalac! Iako je ušla u petu deceniju, izgleda vrhunski! (FOTO)\n15. 05. 2018. 10:00 >> 09:10\nKristinu svi znate, a pogledajte ko je starija sestra Nataše Bekvalac! Iako je ušla u petu deceniju, izgleda vrhunski! (FOTO)\nSestre su vrlo vezane i jedna drugoj uvek pružaju podršku.\nSvi znamo Natašinu mlađu sestru, Kristinu Bekvalac, ali javnosti je malo poznata njihova treća i najstarija sestra, Dragana Bekvalac, koja živi u Novom Sadu i ne bavi se javnim poslom, već ima svoj kozmetički salon.\nDraganu i Kristinu češto možete videti u Natašinom društvu, na njenim fotografijama na Instagramu, a sve tri se mogu pohvaliti izvanrednim izgledom i linijom, a pogotovo Dragana koja je ušla u petu deceniju života, majka je dvoje dece i izgleda vrlo izazovno i mlađe.\nKristina Bekvalac proslavila prvi rođendan sina Noe\nNataša Bekvalac podnela zahtev za razvod braka


Vučić sa predsednicom Gruzije o saradnji, pandemiji i EU\nPredsednik Srbije Aleksandar Vučić razgovarao je danas telefonom sa predsednicom Gruzije Salomom Zurabišvili o pandemiji korona virusa, odnosima dve zemlje i evropskim integracijama, navodi Tanjug.\nOn je izrazio zadovoljstvo zbog otvaranja diplomatske kancelarije Gruzije u Beogradu, jer to omogućava direktnu komunikaciju dve zemalje i dogovore o različitim aktivnostima koje doprinose razvoju bilateralnih odnosa.\nVučić je najavio i da će uskoro, sa istim ciljem, u Tbilisiju biti otvorena diplomatska kancelarija Srbije.\nOn je zahvalio predsednici Zurabišvili na principijelnom stavu Gruzije da poštuje teritorijalni integritet i suverenitet Srbije, ne priznajući jednostrano proglašenu nezavisnost Kosova i glasajući protiv članstva tzv. Kosova u medjunarodnim organizacijama.\nU isto vreme je istakao principijelnu poziciju naše zemlje da poštuje teritorijalni integritet i suverenitet međunarodno priznatih država.\nDvoje državnika su izrazili zadovoljstvo što je prošle godine počeo sa radom Mešoviti komitet za ekonomsku, trgovinsku i naučno-tehničku saradnju, jer potencijali za saradnju u toj oblasti nisu iskorišćeni i robna razmena je skromna.\nOni su se saglasili da prioritet ima saradnja u oblasti energetike, poljoprivrede, građevine, turizma i informacionih tehnologija, saopštila je Služba za saradnju sa medijima predsednika Republike.\nPredsednik Vučić je rekao predsednici Zurabišvili da je očekuje u Srbiji krajem juna, kako bi zajedno obeležili godišnjicu uspostavljanja diplomatskih odnosa dve zemalje.\nTanja Fajon nova predsednica Odbora za stabilizaciju i pridruživanje Srbije i EU


Organizovan diskusioni forum u Nišu „Demokratija i vladavina prava izvan procesa pregovora“ - Centar za evropske integracije\nBeogradska otvorena škola (BOŠ), Nacionalna koalicija za decentralizaciju (NKD) i Narodni parlament uz podršku Fondacije za otvoreno društvo Srbija, organizovali su diskusioni forum „Demokratija i vladavina prava izvan procesa pregovora – pogled iz lokalnih zajednica“ u Nišu, 30. maja 2016. godine.\nNa događaju je napravljen osvrt na dosadašnja iskustva i praksu koja je obeležila proces pregovora o pristupanju Republike Srbije Evropskoj uniji (EU) sa posebnim fokusom na pregovaračka poglavlja u kojima se najviše odmaklo i čije je otvaranje najavljeno u narednom periodu: Poglavlje 23 (Pravosuđe i ljudska prava), Poglavlje 24 (Pravda, sloboda i bezbednost).\nNa diskusionom forumu govorili su: Dragan Dobrašinović iz Topličkog centra za demokratiju i ljudska prava, Sofija Mandić iz Beogradskog centra za bezbednosnu politiku i Predrag Blagojević iz Južnih vesti. Diskusioni forum moderirao je Vladimir Đorđević iz Media i reform centra.\nZa zastupanje interesa lokalnih zajednica u procesu usvajanja i primene pravnih tekovina EU važni su otvorenost i redovan dijalog lokalne samouprave, privrednika, civilnog društva i građana, zato je forum bio iskorišćen i za promociju i predstavljanje lokalnih timova za podršku procesu evropskih integracija koji su formirani u Nišu i Leskovcu.


Dodik: Ne zanima nas učešće u vlasti na nivou BiH – mojKontakt portal – Radio Televizija Kontakt\nDodik: Ne zanima nas učešće u vlasti na nivou BiH\n“Bio sam svjedok raznih situacija, kao i mnogi iz SDS-a i PDP-a, kada su se male mogućnosti koristile kao velike šanse za prekrajanja BiH i prenos nadležnosti, i to im, izgleda, nije bilo dovoljno. Nepozivanje na Ustav i Dejtonski sporazum, suverenitet i teritorijalni integritet BiH u prvobitnoj verziji izjave, značilo bi otvaranje nove priče o suverenitetu BiH i mnogo čemu drugom”, upozorio je Dodik u intervjuu Srni.\nOn je naglasio da je ova izjava mogla odmah da bude korektno i lagano urađena, ali da je nepotrebno dobila politički prizvuk, prije svega, sa stanovišta činjenice da je to radilo Predsjedništvo BiH, iako to nije njegova nadležnost.\n“Ovih dana bilo je komentara da je u izjavi urađeno sve što smo mi tražili i to je saopšteno u nekoj ljutitoj formi, a ja ih pitam – zašto su prihvatili ako to nije bilo ispravno. Nemam namjeru da komentarišem, niti da polemišem sa bilo kim o tome, pa ni sa Bosićem, ali me zapanjuje njegovo nepoznavanje stvari ili naivnost koju pokazuje, mada mislim da je riječ i o jednom i o drugom. Bosić je koncentrisan isključivo na promociju jedne grupe ljudi u okviru SDS-a, koja pokušava samo da se dokopa pozicija na nivou BiH, ne vodeći računa o stvarnom interesu Republike Srpske”, istakao je Dodik.\nOn je ocijenio da je bazična priča Bosića i nekoliko ljudi oko njega isključivo vezana za “ulagivanje i poltronisanje SDA i bošnjačkoj političkoj strukturi”.\n“To se najbolje vidi iz izjava funkcionera SDS-a o prekidu konstitutivne sjednice Doma naroda parlamenta BiH. Njihove izjave da oni koji predlažu prekid konstitutivne sjednice, to rade iz dobrih namjera – ponižavajuće su. SDA da stoji iza dobrih namjera!? Nemoguće je prihvatati da neko stvarno misli da SDA ima dobre namjere, pogotovo prema Republici Srpskoj, kada se zna da je njihova politika tiho uklanjanje i trajni nestanak Republike Srpske”, konstatovao je Dodik.\nOn je rekao da to, u svakom slučaju, samo govori o Bosiću i ljudima oko njega i ocijenio da SDS, ako želi da sačuva bilo kakav kredibilitet, mora da raščisti sa takvim politikama neopreznosti i dodvoravanja SDA.\nNa pitanje da prokomentariše Bosićevu izjavu da, napuštanjem sjednica Predstavničkog doma parlamenta BiH, poslanici SNSD-a “ukidaju mehanizam entitetskog glasanja i rade protiv građana Srpske koji su ih izabrali”, Dodik je rekao da Bosić nije taj koji ima pravo da govori u ime građana Republike Srpske.\n“Bosić može da govori samo u ime opozicije i partije kojoj pripada. Jedini koji ima ustavno pravo da govori u ime Republike Srpske sam ja kao predsjednik Republike, Narodna skupština i Vlada Republike Srpske. On može da iznese svoj stav kao predsjednik političke partije, ali ne može da govori u ime Republike Srpske, jer njegova politika nije većinska u Srpskoj”, istakao je Dodik, koji je lider SNSD-a.\nOn je rekao da “ne može da se bavi politikom Mladena Bosića, čovjeka koji je politički nedovršen i koji samo nervozno pokušava da pokaže servilnost prema SDA i Bakiru Izetbegoviću”. Tvrditi da je na taj način ugroženo entitetsko glasanje, kaže Dodik, pokazuje samo koliko Bosić ne zna osnovne stvari.\n“Zna se šta je entitetsko glasanje i kad i kako se upotrebljava. Bosić ima elementarnu mogućnost da kao član Kolegijuma ne dozvoli da se usvoji dnevni red i na taj način nijedno problematično pitanje, zbog kojeg bi se trebalo pozivati na entitetsko glasanje, neće doći pred poslanike”, istakao je Dodik.\nAko Bosić, ipak, dozvoli da tako nešto bude uvršteno na dnevni red i očekuje da isto urade i poslanici iz Republike Srpske u parlamentu BiH, kaže Dodik, onda se postavlja pitanje zašto on to radi i kakva mu je poruka.\n“Očigledno da nam poručuje da hoće da bude dobar Bakiru Izetbegoviću, a Republika Srpska kako prođe. To je u suštini osnovna njegova politika”, ocijenio je Dodik.\nOn je odbacio tvrdnje SDS-a da SNSD blokira formiranje vlasti na nivou BiH time što poslanici ove partije neće da prisustvuju sjednicama Predstavničkog doma sve dok na mjestu predsjedavajućeg sjedi Šefik Džaferović i ocijenio da te njihove izjave nemaju veze sa ozbiljnom politikom.\n“Ozbiljna politika zahtijeva da se kaže da je Džaferović odgovoran zato što je kao načelnik Centra javne bezbjednosti u Zenici morao da zna za zločine nad Srbima počinjene tokom rata, isto kao što su i mnogi Srbi odgovarali zato što su morali da znaju, pa čak i kada nisu znali za zločine. Umjesto da SDS to podrži, on brani Džaferovića i pokušava da predstavi da SNSD pravi problem”, kaže Dodik.\nOn je istakao da SNSD ne pravi problem, već neće da gleda Džaferovića, koji je bio svjedok zločina nad Srbima i ništa nije pokušao da te zločine razotkrije i zaštiti Srbe.\n“Sva naša priča je u tome i ništa više. Kad Džaferović ne bude dijelio stolicu sa Bosićem u Kolegijumu, mi ćemo se vratiti u parlament i učestvovati u njegovom radu, a sve dok je on tu, taman to trajalo četiri godine, mi ćemo se ponašati na isti način – napuštaćemo sjednice”, poručio je predsjednik Srpske i lider SNSD-a.\nOn je podsjetio da su svi načelnici centara javne bezbjednosti za vrijeme rata u Republici Srpskoj odgovarali pred sudovima, bili progonjeni, hapšeni, za razliku od onih iz FBiH, među kojima je i Džaferović, koji je nesumnjivi svjedok zločina nad Srbima na prostoru njegove zone odgovornosti.\nOn je konstatovao da je nezapamćen apsurd da taj isti Šefik Džaferović predlaže da poslanik bude novčano kažnjen zato što je napustio sjednicu zbog njegovog prisustva, a da SDS to brani.\nKomentarišući činjenicu da je potpredsjednik FBiH Mirsad Kebo zatražio pomoć glavnog haškog tužioca Serža Bramerca, jer sumnja da materijal u vezi sa predmetom “Sakib Mahmuljin, Šefik Džaferović i drugi”, koji je dostavio Tužilaštvu BiH, neće biti ni pročitan, a da samim tim neće biti preduzete ni konkretne radnje, Dodik je rekao da je taj njegov potez logičan i očekivan.\n“To, takođe, potvrđuje spregu SDA i SDS u “slučaju Džaferović” u smislu njihovog zahtjeva da to pitanje rješava tužilaštvo, a znaju da nikada neće biti riješeno. Nezamislivo je da postoji tužilaštvo koje tek sada treba da se upozna o tom slučaju i tek sada čita te materijale. To dokazuje da nikada ništa nisu radili na tome, iako im je Republika Srpska davno dostavila dokumentaciju. To je, nevjerovatno, ali nam potvrđuje da je u stvari još veći problem od Džaferovića, SDS i činjenica da ova stranka stoji iza njega i njegovog učešća u zločinima nad Srbima u toku rata.\nTo je, jednostavno, stvar u kojoj mi ne možemo ići zajedno sa SDS. Politički gledano, možda ćemo se negdje sa njima i sresti, ali ljudski – ne, jer oni štite zločine nad Srbima”, naglasio je Dodik.\nGovoreći o formiranju vlasti na nivou BiH, Dodik je rekao da SNSD ne interesuje nikakvo učešće u vlasti na tom nivou i da u vezi s tim SDS i PDP mogu da budu spokojni.\n“Nema potrebe da se Mladen Bosić i Mladen Ivanić plaše da će SNSD ući u vlast. SDS I PDP će pokazati sav neuspjeh politike koju vode. Mi želimo upravo da se to vidi. Njihova velika galama i obećanja suočiće se sa njihovom nesposobnošću, a mi nemamo namjeru da krpimo njihove rupe. Oni samo neka rade svoj posao i formiraju vlast, a što se tiče SNSD-a, mi ćemo uzeti svoju poziciju u Domu naroda i tu se ponašati onako kako to nalažu naše politike, sa pozicije korektiva i garancije interesa Republike Srpske”, istakao je Dodik u intervjuu Srni.\nPodsjetivši da u Dom naroda parlamenta BiH dolazi većina, okupljena u koaliciji SNSD, DNS i SP, koji su većina i u Srpskoj, Dodik je rekao da će zbog toga sebi dati za pravo da odlučuju šta je u interesu Srpske, a šta nije.\n“To nećemo prepustiti nezajažljivom Ognjenu Tadiću koji se servilno ponaša prema SDA u Sarajevu, nego ćemo voditi odgovornu politiku koja podrazumijeva da će Nebojša Radmanović biti naš kandidat za predsjedavajućeg Kolegijuma Doma naroda, Sredoje Nović – predsjedavajući Kluba, a zamjenik Dragutin Rodić.\nTo je jasna politika, a ne uključivanje u vlast na nivou BiH. To je mehanizam kojim želimo kao većina iz Republike Srpske da na najbolji mogući način provedemo ono što jeste većinski interes Rpeublike. Kako će se u tome snaći i koliko suza će proliti Ognjen Tadić ili Darko Babalj to je već neka druga priča”, istakao je Dodik.\nOn je ponovio da SNSD, u ovom mandatu i sa ovim sastavom vlasti u kojoj su SDS i SDA, neće biti u strukturama zajedničkih organa BiH.\n“Mi imamo vlast u Republici Srpskoj, a vlast na nivou entiteta i BiH je neuporediva sa stanovišta nadležnosti. Oni sada žele da naprave neku “al pari” priču, ali nje tu nema, jer tek nekih 12 ili 13 odsto prava i nadležnosti je na nivou BiH, dok je 73 odsto na nivou entiteta. To je neuporedivo, a i tih 12 odsto ustavnih nadležnosti moraju usaglašavati sa nama”, istakao je Dodik.\nOn je naglasio da vlast u Republici Srpskoj, sa stanovišta nadležnosti, ima autentična prava, uz poštivanje Ustava BiH i međunarodnog prava, prenose agencije.\nMarej: Biće veliko iznenađenje ako pobijedim Novaka


Jeftini letovi iz Dortmunda - Avio karte Dortmund - eSky.rs\nProverite najbolje prilike za letove iz Dortmunda\n✔ Postoje li posebne ponude za letove iz Dortmunda na eSky.rs?\n✔ Mogu li se pobrinuti za osiguranje prilikom rezervacije leta iz Dortmunda?\n✔ Ako rezervišem let iz Dortmunda, mogu li da rezervišem ujedno i smeštaj?\n✔ Koje avio-kompanije nude letove iz Dortmunda?\nBudite sigurni, da na eSky.rs ponuda letova iz Dortmunda uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije iz Dortmunda\nJeftini letovi do Nemačke Jeftini letovi iz Nemačke Jeftini letovi za Minster Jeftini letovi iz Minstera Jeftini letovi za Nukus Jeftini letovi iz Nukusa\nJeftini letovi do Gambije Jeftini letovi iz Gambije Jeftini letovi do Xieng Khouang Airport Jeftini letovi od Xieng Khouang Airport


UPFBiH: EP BiH firmama šalje ugvore sa šest puta većom cijenom struje – Biznis.ba\nobjavljeno 26. jan 2022. u 19:22\nUdruženje poslodavaca FBiH objavilo je da je šokirano postupanjem Uprave Elektroprivrede BiH u vezi s ugovorima za rezervno snabdijevanje električnom energijom, kao i izostankom reakcije nadležnih institucija.\nIstiču da, iako su oba doma Parlamenta FBiH usvojila dopunu Zakona o električnoj energiji FBiH kojom se daje ovlaštenje Vladi FBiH da ograniči povećanje cijene električne energije na 20 posto u odnosu na prethodnu godinu, a koji je stupio na snagu 6. januara 2022., EPFBiH ne postupa u skladu s odlukom Parlamenta FBiH.\nIz UPFBiH navode da su u posljednja tri dana iz JP Elektroprivreda BiH brojnim kompanijama dostavljeni ugovori za rezervno snabdijevanje električnom energijom na 60 dana, čija je cijena i do šest puta veća u odnosu na prošlogodišnju, a navodno će od 1. marta 2022. slati ugovore o redovnom snabdijevanju električnom energijom koji bi trebali biti u skladu sa Zakonom o dopuni Zakona o električnoj energiji u FBiH.\nPrema informacijama kojima raspolaže UPFBiH, ni novi ugovori neće biti usklađeni s tim Zakonom, jer će Elektroprivreda BiH sve troškove rizika prebaciti na kupca električne energije.\nUPFBiH će u petak, 28. januara 2022., održati sastanak članica na kojemu će biti razgovarano o novonastaloj situaciji i donesene odluke o daljim aktivnostima UPFBiH i kompanija u FBiH kojima je snabdijevač električnom energijom Elektroprivreda BiH.\n– UPFBiH očekuje hitno reagiranje Ministarstva energetike, rudarstva i industrije FBiH i Vlade FBiH kojim će zaustaviti samovoljno i nezakonito postupanje Uprave Elektriprivrede BiH – saopćeno je iz tog udruženja.


Hocu.ba Besplatan seminar – Soft Skills Academy 2021 – Hocu.ba\nBesplatan seminar – Soft Skills Academy 2021\nUdruženje studenata elektrotehnike Evrope – Istek (EESTEC) organizuje projekat Soft Skills Academy 2021. U pitanju je besplatni seminar ličnih i profesionalnih veština na kome mogu učestvovati svi zainteresovani studenti. Seminar će biti održan od 14. do 16. maja preko online platformi.\nTokom trodnevnog seminara 30 odabranih učesnika će biti u prilici da prisustvuje edukativnim treninzima iz sigurnosti svojih domova. Biće organizovani specijalizovani treninzi na temu prezentacionih i komunikacionih veština, organizacije vremena, rada u timu i mnogim drugim. Treninge će voditi međunarodno sertifikovani Istek treneri, kao i predstavnici vodećih konsultantskih i revizorskih kompanija sa kojima smo ostvarili saradnju. Po završetku seminara učesnicima će biti dodeljeni sertifikati potpisani od strane organizatora.\nPrijave za seminar su otvorene od 26. aprila do 3. maja, a sve informacije možete potražiti na ovom sajtu.\nU 2010. godini Udruženje studenata elektrotehnike Evrope – Lokalni komitet Beograd je došlo na ideju da kroz niz interaktivnih treninga omogući studentima da se bolje opreme za uspešnu karijeru. Tokom godina, razni komiteti našeg Udruženja su prepoznali važnost veština koje Soft Skills Academy pruža, tako da se danas ovaj seminar održava u 18 evropskih gradova. Udruženje, već dug niz godina, organizuje seminar “Soft Skills Academy” sa ciljem da ambicioznim studentima pruži priliku da poboljšaju neophodne profesionalne veštine koje se ne dotiču tokom formalnog obrazovanja.\n“U današnje vreme posedovanje fakultetske diplome postaje norma. Da biste baš vi dobili posao o kome maštate, potrebno je da se istaknete u moru kvalifikovanih kandidata. Akademija “mekih” veština vam pruža šansu za to! Pored tehničkih znanja, organizacija vremena, prezentacione i komunikacione veštine su neke od neophodnih veština za uspeh mladih stručnjaka. Pohađanjem Akademije, studenti prave veliki korak na ličnom i profesionalnom nivou, i time postaju spremniji za sve ono što ih čeka u poslovnom svetu.”, poručuju organizatori projekta.\nAutor Hocu.ba praksa aktivni mladi besplatan seminar mladi seminar Soft Skills Academy\n« Poziv za mlade iz Brčko Distrikta: Politička #Odgovornost i kako je tražiti\nFondacija CURE objavljuje: poziv za dostavu ponuda za autore/ice i urednika/cu »


Naučnici pronašli način za efikasnu desalinizaciju morske vode uz pomoć sunčeve svetlosti - 10.11.2020, Sputnik Srbija\nTehnologiju koja će pomoći u brzoj desalinizaciji morske vode i povećanju efikasnosti solarnih generatora, stvorili su naučnici sa Nacionalnog nuklearnog... 10.11.2020, Sputnik Srbija\nnauka, mifi, društvo\n17:21 10.11.2020 (Osveženo: 03:11 26.08.2021)\nSolarni paneli i kinetičke ploče proizvode energiju svaki put kada neko zgazi na njih.\nTehnologiju koja će pomoći u brzoj desalinizaciji morske vode i povećanju efikasnosti solarnih generatora, stvorili su naučnici sa Nacionalnog nuklearnog istraživačkog univerziteta „MIFI“ kao deo međunarodnog istraživačkog tima.\nPrema rečima utora, nova metoda se razlikuje od analoga upotrebom jeftinih i relativno bezbednih nanočestica. Rezultati su objavljeni u naučnim časopisima Rinjuvabl enerdži i Intrnešenel džurnal of hit and mas transfer.\nSolarni generatori, koji proizvode električnu energiju zahvaljujući isparavanju vode, predstavljaju važan element mnogih sistema obnovljivih izvora energije. Prema rečima naučnika, perspektivna šema je ona u kojoj se parne mini-turbine kombinuju sa solarnim postrojenjem za desalinizaciju morske vode. Za mnoge regione sveta ovi kombinovani uređaji su važan izvor energije i vode za poljoprivredu.\nNaučnici sa Nacionalnog nuklearnog istraživačkog univerziteta „MIFI“, zajedno sa kolegama iz Norveške i Kine, uspeli su da povećaju efikasnost proizvodnje solarne pare za 15-25 odsto. Prema njihovim rečima, više pare od uobičajenog ključanja tečnosti može proizvesti ključanje svetlosti vodene suspenzije nanočestica koje upijaju svetlost. Da bi vodi dali nova svojstva, naučnici su koristili nanočestice grafita i oksida gvožđa.\n„Efekat koji smo proučavali otkrili su početkom dvehiljaditih godina naučnici iz SAD i Australije, ali naše kolege nisu otišle dalje od sitnih laboratorijskih eksperimenata. Ozbiljno smo proširili teorijski opis procesa i pronašli način njegove industrijske primene. Velika prednost našeg sistema je u tome što ne koristimo skupe čestice zlata i srebra“, saopštio je rukovodilac istraživanja, specijalista na Nacionalnom nuklearnom istraživačkom univerzitetu „MIFI“, profesor na Univerzitetu primenjenih nauka Zapadne Norveške, Boris Balakin.\nPrema rečima autora, nova tehnika će pre svega omogućiti bržu desalinizaciju i dezinfekciju slane ili otpadne vode, koristeći samo koncentrisanu sunčevu svetlost. Pored toga, tehnologija će naći primenu u fotodinamičnoj terapiji raka i u stvaranju rashladnih sistema za svemirsku tehniku, smatraju naučnici.\nPrototip generatora razvijen je za primenu nove tehnologije, pružaće snagu do 5 kVt sa područja isparavanja od 200 cm2, i približno upola manje uzimajući u obzir vremenske prilike.\nDobijene nanosuspenzije grafita i oksida gvožđa su oko 250 puta jeftinije od njihovih inostranih analoga sa nanočesticama zlata. Pored toga, tečnosti nisu nanotoksične zbog postepene konsolidacije nanočestica do mikronskih veličina, istakli su naučnici. To znači da se takva voda posle specijalnih biofizičkih ispitivanja najverovatnije može koristiti za potrebe domaćinstva bez dodatnog prečišćavanja.\n„Za proizvodnju nanosuspenzija koristimo prahove grafita i gvožđa koji su sastavljeni od malih pojedinačnih čestica i imaju visoku disperziju, i koji se mešaju u vodi ultrazvučnim homogenizatorom. Prototip koji smo stvorili uključuje solarni koncentrator koji automatski prati kretanje Sunca tokom dana. Sve komponente sistema su domaće proizvodnje“, rekao je Boris Balakin.\nNaučnici su objasnili da bi se povećala efikasnost uređaja, na ulazu u generator pare, nanosuspenzije se mogu podgrejati geotermalnom toplotom, otpadnom toplotom iz preduzeća ili centra za obradu podataka, toplotom trenja vetrogeneratora. U budućnosti naučnici nameravaju da razviju nove kompozicije nanotečnosti i biljnih prototipova koji će pomoći u povećanju efikasnosti različitih sistema obnovljivih izvora energije.\nIstraživanja su sprovedena uz podršku Ruskog naučnog fonda, projekti 17-79-10481 i 17-79-10083.\nOrganske diode će postati bolje i jeftinije zahvaljujući ruskim fizičarima


Milijarder Bil Gejts jedna je od vodećih figura u borbi protiv korona virusa. Ipak, on podsjeća, još od rane faze korona krize, da bi trebalo da se fokusiramo na još jednu “pandemiju”.\nOna bi kako on kaže mogla prouzrokovati više smrtnih slučajeva od kovida-19, a to su, prema njegovim riječima, klimatske promjene.\nSada je otišao korak dalje i u nedavnoj objavi na svom blogu “Gates Notes” navodi da je vrijeme za stvaranje nacionalnih instituta za inovacije. Osnivač Majkrosofta godinama unazad upozorava na efekat staklene bašte i naglašava da moramo inovirati način na koji proizvodimo i skladištimo čistu električnu energiju, ili na koji uzgajamo hranu, krećemo se i grijemo.\nZa to su potrebna tri faktora: domišljatost, finansije i fokus vlada širom svijeta. Jedno konkretno rješenje koje milijarder predlaže je povećanje javnog finansiranja za istraživanje čiste energije.\nGejts kao primjer navodi šta se dešava u SAD. Objašnjava da savezna vlada njegove zemlje godišnje troši oko sedam milijardi dolara na istraživanje čiste energije, u poređenju sa više od 35 milijardi dolara godišnje koje daje za medicinska istraživanja.\nStavljanje energije u ravnopravan položaj sa zdravljem bio bi ključni, prvi korak koji bi stvorio više od 370.000 radnih mjesta i, istovremeno, promovisao agendu čiste energije – smatra Gejts.\nPored povećanja javnog finansiranja, on predlaže da se javno istraživanje o obnovljivoj energiji centralizuje u jednoj instituciji. Ovde ponovo uzima za primer SAD, jer u toj zemlji istraživanjem čistih goriva upravljaju kancelarije u odjeljenjima za energetiku, transport i odbranu, pa čak i NASA.\nSlično tome, odgovornost za istraživanje skladištenja energije raspoređena je u najmanje četiri kancelarije Odjeljenja za energetiku. Ovo je najvažnija stvar koju Sjedinjene Države mogu učiniti ako žele da vode svijet ka inovacijama koje će riješiti klimatske promjene, navodi Bil Gejts.\nTakođe, u svom obraćanju pominje Nacionalni institut zdravlja iz SAD (NIH) koji je, kako kaže, od 1980. pomogao otkrivanju više od 150 novih lijekova, vakcina i novih upotreba starih medikamenata. Rad njegove fondacije, navodi dalje, jednostavno ne bi bio moguć bez napretka ove institucije.\nGejts objašnjava da je razlog za uspjeh NIH to što ova institucija ima jasnu i specifičnu misiju, nepolitičke lidere i može da računa na snažnu podršku javnosti i zakonodavne vlast, prenosi Blic.\nŠirio zarazu u noćnom klubu, 300 ljudi u karantinu\nNAJVEĆI HRIŠĆANSKI PRAZNIK Katolici sutra proslavljaju Uskrs\nSTRAHOTA U IRSKOJ U domovina za samohrane majke koje su vodile časne sestre preminulo 9.000 djece\nMerkel: Ovo je vjerovatno posljednji put da vam se obraćam VIDEO


Prava: Uhapsili Đurišiće, a Migo se slobodno šeta – Borba\nPrava Crna Gora obavještava javnost da je policija jutros lišila slobode Vanju i Danijelu Đurišić iz Jerevanske ulice na Zabjelu, koji decenijama vode imovinski spor sa Glavnim gradom. Ovo hapšenje uslijedilo je svega dvije sedmice nakon što je Danijela Đurišić, majka osmoro djece, izašla iz zatvora u kom je boravila zbog već spomenutog imovinskog spora.\n“Hapšenje, koje se odvilo naočigled njihove maloljetne djece jutros u šest časova, predstavlja novi šamar crnogorskoj pravdi, imajući u vidu brojne sudske presude koje potvrđuju da imovina nesporno pripada ovoj porodici, uprkos nezajažljivoj želji lokalne vlasti da te sudske presude ospori. Taj šamar se dodatno uvećava činjenicom da SDT na čelu sa Milivojem Katnićem, uključujući i sve druge pravosudne, pa i policijske organe, prstom nisu mrdnuli povodom afere “Atlas” u kojoj je bivši gradonačelnik Podgorice, Slavoljub Stijepović, na kriminalan način primio 100.000 evra od strane biznismena Duška Kneževića za kampanju vladajuće partije, stoji u saopštenju.\nUpravo je gospodin Stijepović, prema riječima porodice Đurišić, svojim neodgovornim, nedobronamjernim i ucjenjivačkim ponašanjem, jedan od ključnih krivaca za situaciju u kojoj se ova porodica danas nalazi.\n“Imajući u vidu da se u Crnoj Gori ništa ne dešava slučajno, Prava Crna Gora osnovano sumnja da je jutrošnje hapšenje roditelja osmoro djece koji, vjerovali ili ne, brane sopstvenu imovinu, zapravo samo jedna u nizu kordinisanih akcija, između ostalog, sa ciljem skretanja pažnje sa afere “Atlas”. U konačnom, pozivamo cjelokupnu javnost da izvrši pritisak na pravosudne, ali i organe lokalne uprave, da se pod hitno zaustavi progon i, zašto ne reći, istrebljenje porodice Đurišić, koja godinama na donkihotovski način odolijeva u ovoj neravnopravnoj borbi protiv sistema koji u njihovom slučaju predstavlja aktuelni Gradonačelnik Ivan Vuković, i sve to naočigled, ne samo cijele javnosti, već mnogo važnije: naočigled njihovih osmoro djece, navodi se u saopštenju.


Panathinaikos pobjedom ostao u vrhu lige - Sportnet\nPanathinaikos pobjedom ostao u vrhu lige\nPetar Jenjić • nedjelja, 08.01.2017.\nU pretposljednjem susretu 13. kola grčkog prvenstva Panathinaikos je slavio na gostovanju kod PAOK-a rezultatom 68:72, čime su uz Olympiakos ostali u vrhu lige...\nNakon poraza u grčkom derbiju prije dva dana u Euroligi, košarkaši Panathinaikosa upisali su novu pobjedu u domaćem prvenstvu, 12. ukupno, na gostovanju kod PAOK-a, kojom su ostali na samo jednom porazu.\nNakon izjednačene prve četvrtine, Panathinaikos je u drugoj dionici podignuo razinu igre, primio samo osam poena i došao na 15 poena prednosti (27:42). U nastavku su susreta imali i +21, ali su posustali u posljednjih deset minuta, kada je domaćin došao na tri koša zaostatka. Međutim gosti su ostali sabrani i nisu dopustili iznenađenje. Ovim je porazom PAOK pao na omjer 7-6.\nDo pobjede ih je predvodio Nick Calathes sa 16 poena (6/17 iz igre, slobodna bacanja 2/4) i osam skokova, dok je Chris Singleton dodao 15 koševa (1/6 iz igre, slobodna bacanja 13/14) i 13 skokova.\nNajbolji je kod domaćina bio Jordan Sibert s 18 koševa (4/13 iz igre, slobodna bacanja 7/7) i sedam skokova.\nGrčka liga, 13. kolo\nPAOK - Panathinaikos 68:72\nSlijedi: Real Madrid se izvukao u produžetku, ponovno dobar Tomić u pobjedi Barcelone


Koliko je Nemačka uložila u subvencije za električne automobile › Made-in-Germany.rs\nKoliko je Nemačka uložila u subvencije za električne automobile\nPrema računici Dojče banke (Deutsche Bank), dosadašnja, šestogodišnja ulaganja nemačke države u subvencije za kupovinu ukupno oko 965.000 električnih automobila dostigla su iznos od oko 4,6 milijardi eura.\nIako je Nemačka subvencionisala nabavku električnih automobila sa do 9.500 eura po vozilu, mnogi i dalje smatraju da je ta mera promašena i da električne automobile najčešće kupuju dobrostojeći pojedinci i firme.\n“Pored direktnih subvencija za kupovinu vozila, koje država odobrava za električne automobile, postoje i dodatni fiskalni troškovi tokom korišćenja, koji proizlaze iz nižih poreskih prihoda (porez na energiju ili mineralna ulja, u odnosu na porez na električnu energiju, porez na motorna vozila, porez na CO2, na benzin i dizel, porez na dodatnu vrednost). Ukoliko se električni automobili koriste kao službeni automobili, poreski prihodi padaju još više”, navodi se u izveštaju najveće nemačke banke.\nMišljenje mnogih stručnjaka je da je u pitanju promašena državna mera i da električne automobile najčešće kupuju materijalno dobrostojeći ljudi i kompanije, zbog čega je daleko bolje investirati u rasterećenje građana od visokih cena energije.\nInače, statistički podaci pokazuju da je petina državnog novca investiranog u subvencije za nabavku električnih automobila otišla na kupovinu Volkswagenovih modela, zatim i na vozila marke Renault, a potom i na automobile drugih proizvođača.\nNovi električni Golf košta koliko i stari\nSve više Nemaca kupuje hibridne i električne automobile\nOd MiG na 06/03/2022 / AKTUELNO / Ostavite komentar\nLeoniju u Kraljevu potrebno još 2.000 radnika


Nedostaju ubedljivi koraci Hrvatske za članstvo u EU : Nadlanu.com\nNedostaju ubedljivi koraci Hrvatske za članstvo u EU\nBRISEL, 2. marta 2011. (Beta) - Evropska komisija saopštila je du sredu u Briselu da su potrebni dalji "ubedljivi koraci" vlasti u Zagrebu u reformi pravosudja i poboljšanju osnovnih prava, uključujući povratak izbeglica, da bi Hrvatska mogla da očekuje zaključenje tehničkog dela pregovora o članstvu s EU.\nEvropska komisija je u prelaznom izveštaju naglasila da Hrvatska jesta ostvarila "značajan napredak" u preustrojstvu pravosudja i zaštiti osnovnih prava, ali da su nužni "dalji bitni napori", posebno ubedljivi rezultati u pravosudju i borbi protiv korupcije, kao i da se uhvati u koštac s nekažnjivošću za ratne zločine.\nJedan zvaničnik EK novinarima je objasnio da još nema dovoljno dokaza da je hrvatsko pravosudje nezavisno i delotvorno, da i dalje postoje manjkavosti oko postavljanja i reizbora sudija i tužilaca, kao i znatan postotak nerešenih sudskih predmeta.\nEvropska komisija u izveštaju od vlasti u Zagrebu traži ubedljive rezultate i u "rešavanju otvorenih pitanja oko povratka izbeglica". Fileova predstavnica za štampu Nataša Batler novinarima je rekla da se uslovi u poglavlju 23 pregovora s Hrvatskom odnose i na ukupno 10 jasnih obaveza, uključujući punu saradnju s Haškim sudom.\nOna je dodala da je, kada su u pitanju povratak izbeglica i zaštita manjina, Evropska komisija utvrdila da u 2009. godini nisu ostvareni postavljeni ciljevi hrvatske vlade oko povratka izbeglica, vraćanja vlasničkih i stanarskih prava i obnove kuća.


Proglas – budite Građani na straži – Građani na straži\n01.03.2017 12.12.2018 / Vesti, Izbori 2017, Vesti 2017\nCRTA posmatračka misija “Građani na straži” od parlamentarnih izbora 2016. godine upozorava nadležne institucije za sprovođenje izbora da je potrebno ispraviti greške u izbornom zakonodavstvu i procedurama koje su dovele da toga da su izbori 2016. u svetlu razvoja demokratije i pravne države bili ozbiljan korak unazad za Srbiju, njene institucije i građane. Mnoge organizacije koje su pratile izborni proces su uputile poziv institucijama za otvaranje dijaloga o unapređenju izbornih pravila, sa ciljem obezbeđivanja boljeg i pravednijeg izbornog procesa u 2017. godini. I pored svih nastojanja, institucije za sprovođenje izbora ostale su neme.\nNi same institucije (Republička izborna komisija – RIK, Regulatorno telo za elektronske medije – REM, Ministarstvo za državnu upravu i lokalnu samoupravu – MDULS) takođe, ništa konkretno nisu uradile između dva izborna ciklusa da bi predstojeći izbori bili bolji. Građani, sa svoje strane, iskazuju veliko nepoverenje kada su fer i pošteni izbori u pitanju. Prema istraživanju CRTE iz jula 2016. godine 44 odsto građana veruje da je na parlamentarnim izborima 2016. godine bilo nepravilnosti što ozbiljno narušava poverenje u izborni proces.\nCRTA posmatračka misija „Građani na straži“ poziva državu da omogući fer i poštene izbore i da pod hitno reaguje u sledećim oblastima:\nImajući u vidu loša iskustva sa prošlih izbora, kao i tenzije između stranaka izbornih štabova kandidata CRTA posmatračka misija “Građani na straži” poziva sve nadležne institucije da urade sve u okviru svojih nadležnosti da bi omogućili fer i poštene predsedničke izbore.\nPozivamo sve građane da prate izbornu kampanju i da nam dostavljaju informacije sa terena o incidentima, kupovini glasova, pritiscima na birače, zloupotrebama javnih resursa u kampanji kao i potencijalnim problemima sa biračkim spiskom. Ovo informacije građani mogu poslati preko društvenih mreža @nastrazi ili www.facebook.com/gradjaninastrazi, putem e-maila [email protected], web sajta http://www.gradjaninastrazi.rs/ i telefona: 069/232 1901.\nSamo ako smo „na straži“ možemo odbraniti slobodne i fer izbore.


Vođa sibirskog kulta osuđen zbog ritualnog silovanja (VIDEO) (FOTO) – Net.hr\nVođa sibirskog kulta osuđen zbog ritualnog silovanja (VIDEO) (FOTO)\nAutor: robertbertovic 10:52 09.02.2013\nSvoje sledbenike vodio na “Put budala”\nKonstantin Rudnev, 45-godišnji vođa bizarnog kulta u Sibiru, osuđen je na 11 godina zatvora zbog silovanja svojih sledbenica.\nBivši vojnik ruske vojske, Rudnev se pre 20 godina proglasio vanzemaljskim bogom koji je došao sa zvezde Sirijus i osnovao sektu Ašram Šambala u koju je primao sledbenike koji imaju između 14 i 30 godina i od kojih je zahtevao apsolutnu poslušnost piše Jutarnji list.\nOd sledbenika je traženo da prekinu sve veze sa porodicom i da doniraju svu svoju imovinu. Ženske sledbenice su morale da učestvuju u “ritualnim silovanjima” i orgijama s Rudnevom i drugim vođama kulta.\nRuske vlasti su 12 godina pokušavale da zatvore Rudneva, ali je većina njegovih žrtava odbila da svedoči protiv njega.\nU sklopu svojih učenja, koje je nazvao ‘”Put budale”, rugao se tradicionalnim pogledima na porodicu, život i posao. Prema vlastitim izjavama, njegovo učenje kombinacija je elemenata iz Biblije, Kurana, Kamasutre, šamanizma, paganizma i tantričkog seksa.\nNove sledbenike je vrbovao putem seminara o jogi, a zahvaljujući donacijama svoje pastve postao je milioner.\nKada je konačno uhapšen, čak 15 članova njegovog kulta nalazilo se na policijskim spiskovima nestalih osoba, uključujući i 14-godišnju devojčicu iz Belorusije.\našram šambala bizarno konstantin rudnev kult orgije osuden rusija sekta sibir silovanje


U Holandiji kontrolisanim širenjem virusa do kolektivnog imuniteta - Radio Tivat\n25 мар U Holandiji kontrolisanim širenjem virusa do kolektivnog imuniteta\nPosted at 10:49h in Zdravlje\tby\tDragan Popadic\nO strategiji u borbi protiv pandemije, za Jutarnji program TV CG ekskluzivno je govorila imunolog i klinički farmakolog dr Maja Bulatović Ćalasan sa Univerziteta u Utrehtu, Holandija. Ona kaže da Holandija pokušava da kontrolisanim širenjem virusa napravi kolektivni imunitet.\n„U Holandiji ima preko 5.500 zaraženih a juče je broj oboljelih porastao za 800. Dakle u Holandiji vrlo ozbiljna situacija,“ navela je ona.\nBulatović Ćalasan kaže da je Holandija u fazi kada ne pokušava da suzbije širenje virusa nego da smanji broj zaraženih.\n„Mi fizičkim udaljavanjem, zabranom sastanaka velikih grupa, pokušavamo da kontrolišemo situaciju. Zatvoreni su objekti, ali je dozvoljen izlazak ljudima u manjim grupama“, kaže ona.\nNajveća razlika u poređenju sa nekin drugim državama pa i sa Crnom Gorom je u tome što se nadležni nadaju da se u Holandiji na taj način konrolisano širi virus sa ciljem da se postigne kolektivni imunitet.\n„No mi još ne znamo koliki procenat populacije treba da bude zaraženo da bi se postigao grupni imunitet. Trebalo bi da to bude oko 60% populacije. A tokom ove i sljedeće nedjelje trebalo bi da saznamo da li i kako postići taj tzv imunitet krda“, kazala je ona.\nMjere koje Vlada Holandije preduzima u borbi protiv korona virusa se razlikuju od mjera koje preduzimaju druge evropske zemlje, dodala je ona.


U Limu povećan sadržaj nitrita - MINA\nHome Crna Gora U Limu povećan sadržaj nitrita\nU Limu povećan sadržaj nitrita\nSeptember 11, 2019, 19:13\nFoto: FB stranica Vijesti iz Bijelog Polja\nPodgorica, (MINA) – U uzorcima površinske vode iz Lima pronađen je povećan sadržaj nitrita u odnosu na vrijednosti normirane Uredbom o klasifikaciji i kategorizaciji površinskih i podzemnih voda, kazali su iz Direktorata za ribarstvo Ministarstva poljoprivrede i ruralnog razvoja.\nU rijeci Lim 2. septembra otkrivene su velike količine mrtve ribe a voda je danima bila bijela.\nKako su kazali agenciji MINA iz Direktorata, analiza uzoraka otpadnih voda iz kanalizacione cijevi je pokazala povećan sadržaj ukupnih suspendovanih materija, hemijske potrošnje kiseonika, sulfata i ukupnih ulja i masti u odnosu na normirane vrijednosti.\nAnalizu uzoraka vode koje su uzeli nadležni inspektori uradio je Centar za ekotoksikološka ispitivanja i dostavio nadležnom ribarskom inspektoru Direktorata za ribarstvo.\n„U analiziranim uzorcima otpadnih voda iz kanalizacione cijevi konstatovan je veliki sadržaj sulfida, što ukazuje na nizak sadržaj rastvorenog kiseonika. Pored visokog sadržaja sulfida u uzorcima i površinskih voda Lima i otpadnih voda, konstatovana je povećana hemijska potrošnja kiseonika“, naveli su iz Direktorata.\nOni su dodali da, u skladu sa navedenim, svi rezultati ukazuju na to da je sadržaj rastvorenog kiseonika bio značajno smanjen i da je zapravo deficit rastvorenog kiseonika vjerovatni uzrok pomora ribe u rijeci Lim.\nNa to, pojasnili su, upućuju i rezultati ispitivanja dostavljenih uzoraka ribe.\n„Specijalistička veterinarska laboratorija je utvrdila da spoljašnji pregled uginulih riba ukazuje da su ribe prije uginuća patile od nedostatka kiseonika. Unutrašnji pregled uzoraka riba, zbog gubitka strukture organa, nije mogao dati precizniju procjenu uzroka uginuća“, precizira se u izvještaju.\nNadležni inspektor za poljoprivredu će na osnovu činjeničnog stanja i rezultata analize uzoraka vode i ribe preduzeti sve zakonom neophodne propisane mjere i radnje.\n„Na osnovu Zakona o slatkovodnom ribarstvu i akvakulturi i pravilnika u ovoj oblasti, Ministarstvo poljoprivrede i ruralnog razvoja će formirati komisiju za procjenu štete. Komisiju čine predstavnik Ministarstva i zvanično imenovani predstavnici Prirodno matematičkog fakulteta i SRK ‘’Sinjavac’’ koji gazduje vodama Lima“, kazali su u saopštenju.\nZadatak Komisije biće da izađe na teren, sačini zapisnik o zatečenom stanju i izvrši uvid u raspoloživu dokumentaciju nadležnih inspekcija iz koje se može utvrditi obim i visina nastale štete nad ribama i drugim vodenim organizmima u rijeci Lim.\nDodaje se da će, nakon razmatranja svih raspoloživih podataka i dokumentacje utvrdi visinu naknade štete nad ribama i drugim vodenim organizmima, nastalu usljed masovnog uginuća kao i sačini nalaz i mišljenje o visini nastale štete i isti dostavi Ministarstvu poljoprivrede i Sportsko ribolovnom klubu ‘Sinjavac’’, iz Bijelog Polja, na dalje postupanje.\nGvozdenović politički direktor, Roćen predsjednik Političkog savjeta\nCrnogorski državljanin evakuisan iz provincije Hubei\n19 February 2020 22:59 pm\nPobjede Lajpciga i Atalante\n19 February 2020 22:36 pm\n19 February 2020 22:00 pm\nKrenuće po državljanine EU koji se nalaze u kruzeru\n19 February 2020 21:11 pm\nSPORT - KOŠARKA - WABA\nPoraz Budućnost Bemaksa\n19 February 2020 20:41 pm\nSVIJET - IRAN\n19 February 2020 19:54 pm\nDRUŠVO – TVCG - REAGOVANJE\n19 February 2020 19:40 pm\n19 February 2020 19:36 pm\n19 February 2020 19:25 pm\nSPORT - RUKOMET - MEDITERANSKO PRVENSTVO\nCrnogorski rukometaši bolji od Makedonije i Tunisa


Naslovna/Razonoda/Putovanja/MORE ZA 170 EVRA, BEZ PCR TESTA I KARANTINA!\nKako su usled trenutno aktuelne pandemije korona virusa na snazi zabrane ulaska u Grčku i Bugarsku, ali i Crnu Goru za srpske turiste, tako se otvaraju nove mogućnosti za letovanje.\nJedna od njih, barem što se zemalja koje su nam fizički bliže, jeste i Albanija.\nIako ima onih koji ne mogu ni da zamisle da letuju u ovoj zemlji, ima i onih koji su već imali prilike da letuju u Albaniji. Upravo oni i navode da su bili prijatno iznenađeni pojedinim letovalištima u toj zemlji, pa čak i gostoprimstvom domaćina.\nLetovanje na jugu Albanije\nBaš prekoputa grčkog ostrva Krf se nalazi i jedno od albanskih letovališta, koje je izbor pojedinih srpskih turista.\nSaranda pripada oblasti Valona i karakteriše je mnoštvo lepo uređenih plaža, u pojedinim delovima stenovita obala i brojne uvale.\nSmeštajni kapaciteti su na zadovoljavajućem nivou, a u mestu postoji i lepo uređeno šetalište, dosta restorana i kafića, ali i brojne prodavnice.\nSem toga, u okolini Sarande se nalaze i brojne znamenitosti, koje bi svakako trebalo posetiti.\nKoliko košta letovanje u Sarandi?\nNeke od naših turističkih agencija imaju u ponudi i letovanje u Sarandi. No, zbog trenutne situacije u vezi sa pandemijom, te činjenicom da građani Srbije mogu da pređu teritoriju Severne Makedonije samo ukoliko imaju i validan PCR test, a koji ne sme biti stariji od 72 sata, te i zbog zatvorenosti granica Crne Gore, odlazak u ovo albansko letovalište je prava avantura.\nZato agencije koje u ponudi imaju i letovanje u Sarandi mahom nude individualne polaske, a ne paket aranžmane.\nA ukoliko se odlučite za putovanje u samostalnoj režiji, ne preostaje vam ništa nego da smeštaj pokušate da pronađete na nekom od sajtova, koji su za to specijalizovani.\nNajjeftinija varijanta u privatnom smeštaju za četvoročlanu porodicu početkom avgusta iznosi 170 evra, koliko košta iznajmljivanje apartmana koji nije kategorisan. Ukupne je površine 50m² i poseduje 2 spavaće i kupatilo, a od centra letovališta je udaljen oko 750 metara.\nTrenutno najskuplja opcija u ovom letovalištu košta 2.590 evra za 7 noćenja sa doručkom, za četvoročlanu porodicu. U pitanju je rizort sa 5 zvezdica, koji je nešto više od 2 kilometra udaljen od centra Sarande i koji ima sopstvenu plažu.\nPredhodno PODRŠKA ZAJEDNICI I UGROŽENIM GRUPAMA U BORBI PROTIV KORONA VIRUSA\nSledeće Naši državljani mogu u ovu susednu zemlju, ali samo uz negativan PCR test


Ko će izvoditi radove na izgradnji novog dela ženskog zatvora vredne 490 miliona dinara? - Boom93\nKomisija za Javne nabavke dodelila je ugovor za rušenje postojećeg i izgradnju novog smeštajnog objekta u okviru Kazneno-popravnog zavoda za žene u Požarevcu.\nUgovor je dodeljen grupi ponuđača koju čine: Technosector iz Kragujevca, Credo iz Vranja, Termoinženjering iz Leskovca i Geodata PGJ iz Obrenovca. Njihova ponuda od 493.434.074 dinara bez PDV-a je prihvaćena kao najpovoljnija.\nNa ovoj Javnoj nabavci učestvovala su još četiri privredna subjekta i grupe ponuđača.\nŠta će se raditi u ženskom zatvoru\nKako se u javnoj nabavci navodi, projekat obuhvata izvođenje radova na rušenju postojećeg glavnog smeštajnog objekta i na istom mestu izgradnju novog objekta za sneštaj osuđenih lica. Objekat će biti priključen na izgrađenu infrastrukturu kompleksa, vodovod, fekalnu i kišnu kanalizaciju, kao i na postojeću kotlarnicu i trafostanicu.\nGarantni rok za izvedene radove je dve godine od dana primopredaje objekta.\nKPZ za žene novi paviljon dobio 2019. godine\nPodsetimo, u KPZ za žene tokom 2019. godine završena je izgradnja novog paviljona za smeštaj 160 osuđenica. Novi paviljon je tada opremljen posteljinom koju su šile osuđenice i nameštajem koji prave osuđenici u Zabeli koji su prethodno prošli obuku za te poslove.\nU novom paviljonu u КPZ za žene, površine 2.600 kvadrata, smešteno je otvoreno, poluotvoreno i prekršajno odeljenje. Vrednost radova iznosila je 1,7 miliona evra, od čega je 85 odsto finansirala Evropska unija.\nOznakeIzgradnja Javna nabavka Kazneno-popravni zavod za žene Požarevac rušenje smeštajni objekat


19 septembar, 2021\nAustralijski premijer Skot Morison tokom video sastanka sa britanskim premijerom i predsednikom SAD\n"Ne žalim zbog toga što sam stavio interese Australije na prvo mesto", rekao je premijer Skot Morison.\nRaskid ugovora sa Francuskom, koja je za Australiju trebalo da izgradi konvencionalne podmornice, razbesneo je Pariz - bliskog saveznika Londona i Vašingtona. Francuska je opozvala svoje ambasadore u Vašingtonu i Kanberi.\nMorison je rekao da razume da he Francuska razočarana otkazivanjem ugovora vrednog 40 milijardi dolara, ali istakao da Australija mora da odlučuje u svom najboljem interesu.\n"O tom pitanju se mesecima razgovaralo, u pregovore su bili uključeni i ministri odbrane", rekao je Morison.\nFrancuski ambasador: Australija napravila "ogromnu grešku"\nNovi trilateralni dogovor Australije, SAD i Velike Britanije stavio je Vašington u centar diplomatske krize sa Francuskom, za koju analitičari kažu da bi mogla trajno da ošteti odnose SAD sa francuskim i evropskim saveznicima.\nDoveden je u pitanje i zajednički front za borbu protiv rastućeg kineskog uticaja, na koji je pozvao američki predsednik Džo Bajden.\nPariz je otkazivanje ugovora ocenio kao "nož u leđa", a francuski ministar spoljnih poslova Žan Iv le Drian je rekao da su odnosi Francuske sa SAD i Australijom "u krizi".\nPremijer Australije Skot Morison je precizirao da je Francuska obaveštena o otkazivanju ugovora u sredu uveče, a on je zajedno sa britanskim premijerom Borisom Džonsonom i predsednikom SAD Džoom Bajdenom novi pakt objavio u četvrtak ujutru.\nMinistar odbrane Australije Piter Daton kazao je da je Sidnej bio otvoren i iskren u odnosu sa Fransukom. Nije želeo da otkrije koja je cena novog ugovora, ali je rekao da "nije jeftin projekat".\nFrancuska opozvala ambasadore u SAD i Australiji zbog dogovora o podmornicama


ZA GINISA Ovo je NAJVEĆI sladoled koji ste ikad videli\nItalijanski sladoledžija Dimitri Pančijera ušao je u Ginisovu knjigu rekorda nakon što je uspeo da na jednom kornetu izbalansira ukupno 121 kuglu sladoleda.\nPrema pravilima, kugle ne smeju da budu veće od 9,5 centimetara i potrebno je da ostanu uravnotežene deset sekundi na kornetu.\nPančijeriju je to pošlo za rukom nakon što je prethodno oborio rekord s 109 kugli sladoleda na jednom kornetu.\nPred sudijama Ginisa u Italiji, Pančijera je balansirao kuglama sladoleda od jagode, lešnika i vanile, sve dok nisu počele da se tope.\nOvaj sladoledžija upisan je u Ginisovu knjigu rekorda i zbog najveće, džinovske kašike s mehanizmom za vađenje kugli sladoleda koju je sam izradio.\nOvaj neobični sladoledžija tvrdi da na ovaj način pokazuje ljubav prema svojoj omiljenoj poslastici.\nNAJVEĆI BAKSUZ NA SVETU Prodavac sladoleda je tek saznao da je postao MILIONER, da bi u narednom trenutku ostao bez čitavog bogatstva


Lekić: Ministarstvo da pocepa nacrt Medijske strategije | Autonomija\n"Medijski mrak se može pobediti jedino borbom protiv straha"\nPredsednik Nrezavisnog udruženja novinara Srbije (NUNS) Slaviša Lekić poručio je dai Ministarstvo kulture i informisanja treba da se odrekne aktuelnog nacrta i da ga pocepa.\nKako je sloboda medija među najlošije ocenjenim tačkama na evropskom putu Srbije, od nove Strategije se očekivalo da bar donekle popravi tu situaciju. Problemi su nastali već u ranoj fazi izrade tog dokumenta, od metodoloških i pitanja strukture i ovlaščenja članova radne grupe, do istupanja iz njenog sastava još u oktobru 2017. četvoro članova, predstavnika najrelevantnijih novinarskih, medijskih udruženja i struke.\nZato se već sada, iako zvanični nacrt Strategije još nije objavljen, postavlja pitanje njenog legitimiteta i učešća medijske zajednice u najavljenoj javnoj raspravi, mada predsednici Udruženja novinara Srbije (UNS) i NUNS u izjavama novinarki Tamari Skrozza imaju o tome različito viđenje.\n„Kvalitetniji dokument može se dobiti samo ako u javnoj raspravi budu učestvovali svi relevantni akteri i ako njihove primedbe i kritike budu prihvaćene“, izjavio je predsednik UNS Vladimir Radomirović za FoNet.\nKao sagovornik u serijalu Kvaka 23, on još podseća da će se upravo na osnovu te Strategije pisati i novi medijski zakoni, koji bi trebalo da budu bolji od aktuelnih.\nS druge strane, Lekić je svestan da država neće prihvatiti njegovu sugestiju o odricanju od nacrta Strategije i izvinjenju članovima radne grupe koji su radili na tom dokumentu, ali poziva Ministarstvo da ne kreće ni u kakvu raspravu.\n„Ministarstvo bi trebalo da pozove ljude iz medija i medijskih udruženja, da formira novu stručnu radnu grupu i krene u pravljenje novog strateškog dokumenta“, objasnio je Lekić u serijalu Kvaka 23.\nNa osnovu nezvaničnih saznanja, u nactu Medijske strategije prepoznaje se namera države da normativno ojača svoju ulogu u medijskoj sferi i posegne za temeljnom revizijom važećeg medijskog zakonodavstva, koje je u mnogim sferama bilo pozitivno ocenjeno.\nVećina novinarskih i medijskih udruženja, međutim, traži doslednu primenu dosadašnjih reformi i normativni okvir koji bi ih zaštitio od političkih i ekonomskih pritisaka.\nKao glavni izazov za slobodu medija, Radomirović ukazuje na socijalni položaj novinara, posebno u lokalnim medijima.\n„Sa platom od dvadesetak hiljada dinara, ne može se objektivno informisati javnost, ne može se kritikovati, odnosno stati protiv neke vlasti koja je u tom trenutku na tom određenom mestu“, ukazao je on i označio političke i ekonomske pritiske na novinare i medije kao drugi veliki problem.\n„Ministarstvo kulture i informisanja trebalo bi na vreme, i uvek i stalno, da reaguje na svaku vrstu političkog i ekonomskog pritiska na sve medije, a to je ono što nedostaje u radu Ministarstva“, smatra Radomirović.\nS druge strane, Lekić je rekao FoNetu da je najveći problem medija strah, ali ne samo strah koji kod novinara dovodi do autocenzure, već i strah „ljudi zbog kojih ti mediji postoje“, a koji od „medija očekuju da budu ono što oni nisu“.\nPo njegovim rečima, samo se od novinara očekuje da budu hrabri i istinoljubivi i da traže odgovore na pitanja od javnog intresa, čemu bi zapravo trebalo da se posvete i drugi.\n„Medijski mrak se može pobediti jedino borbom protiv straha“, tvrdi Lekić, objašnjavajući da „to nije pitanje straha, već stava“.\nUprkos razlikama, predstavnici medijske zajednice odavno su saglasni da bi Medijska strategija trebalo da doprinese stvaranju poštenog medijskog tržišta, kao i nezavisnosti i slobodi medija, koji nisu garantovani samo zakonima, već i primenjeni u praksi.


Mercator S izmiruje sve obaveze prema zaposlenima i državi\nAleksandar Seratlić, generalni direktor kompanije Mercator S, koja posluje u okviru Agrokor koncerna, obavestio je potpredsednika vlade i ministra trgovine, turizma i telekomunikacija Rasima Ljajića da je poslovanje te kompanije stabilno.\nTakođe, je rekao da u potpunosti i na vreme izmiruju sve obaveze prema državi i prema zaposlenima. Naveo je da se poštuju svi ugovori i dogovori. Posebno se vodi računa o malim dobavljačima kojih je 490 od ukupno 660, sa koliko sarađuje Mercator S.\nLjajić je u razgovoru sa Seratlićem naglasio da Ministarstvo trgovine očekuje poštovanje svih obaveza prema zaposlenima. On je pozvao sve dobavljače koji imaju bilo kakav problem u poslovanju sa ovom kompanijom, da se jave nadležnim službama ministarstva. Kako bi zajedno sa stručnim timovima Mercatora S radili na pronalaženju rešenja za eventualne probleme.\nLjajić i Seratlić biće na čelu timova koji će se sastajati jednom nedeljno u cilju razmene informacija i praćenja dalje situacije. Ljajić će narednih dana održati i odvojene sastanke sa rukovodiocima kompanija Dijamant i Frikom. Naime i ove dve kompanije posluju u sklopu Agrokor koncerna.\nInače, kompanija Mercator S zapošljava 9.000 radnika od ukupno 11.200, koliko ih ima u firmama Agrokor koncerna u Srbiji.\nPredstavljena Plazma slana


KAKO DA OD SVAKODNEVNOG PROBLEMA NAPRAVITE BIZNIS - Biznis Planet - Izrada biznis planova i investicionih projekata\nDvojica prijatelja živela su klasičnim poslovnim životom: brz život, malo vremena, a njihovi stanovi u haosu.\nTražeći kako da reše problem svojih prljavih stanova, ustanovili su da osim takozvanih preporuka i reklamnih mailova koji im stižu u inbox, ne mogu da nađu osobu koja bi im očistila stanove, a da to bude preko interneta, kao kada je u pitanju, na primer, hrana.\nTako se rodila ideja za MyClean, piše Business Insider. Preko prijatelja i rodbine, pre tri godine skupili su oko 267 hiljada dolara i napravili sajt upravo za tu namenu.\nPosle te tri godine, MyClean ima oko 125 čistača i čistačica, a sarađuje sa državnim agencijama za zapošljavanje, regrutuje ljude, obučava ih i daje celodnevni posao u šest dana u nedelji.\nScharf, koji upravlja kompanijom, kaže da kompanija očisti preko 1000 domova i poslovnih objekata u Njujorku, a cena se kreće od 84 dolara do 200 dolara. Iako je za neke usluge, cena veća u odnosu na standardne, klijenti se ipak odlučuju da „bukiraju“ nekog iz MyClean, jer je jednostavno i brzo, pa nije problem da daju „koji dinar više“, ako se posao odradi na taj način.\nKlijenti kompanije su pretežno lojalni, što znači da je usluga dobra, a Scharf kaže da je 80 odsto klijenata uključeno u njihov model pretplate za koju dobijaju od 5-15 odsto popusta.\nIako im je godišnji prihod trenutno na oko 4-5 miliona dolara, kažu da sada posluju „na nuli“, ali da se ovo tržište polako zahuktava, jer su nedavno dobili konkurenciju, a sami planiraju da prošire posao i na susedni Nju Džersi gde živi veći broj ljudi koji rade u Njujorku.


► Lončar: Nema zaraženih koronavirusom, građani da veruju samo zvaničnim\nNavodeći da je Srbija apsolutno spremna za suočavanje sa koronavirusom, ministar je kazao da su nadležni uradili sve što je neophodno i dodao da se rade redovna testiranja i analize.\n"Trenutno nema zaraženih što apsolutno ne znači da nećemo imati i one koji će biti zahvaćeni koronavirusom ali to ništa neće promeniti. Od svih nas se očekuje da svako radi svoj posao, to je osnov svega, bez ikakve panike i posebnog straha samo sa malo više opreznosti", rekao je Lončar u Skupštini Srbije odgovarajući na poslanička pitanja.\nMinistar je ocenio i da širenje koronavirusa nije političko pitanje ali i dodao da će mnogi pokušati da ga zloupotrebe u dnevnopolitičke svrhe.\n"Molim građane da ne zloupotrebljavaju brojeve telefona jer kada pozovete ekipu Hitnu pomoći i kažete da ste bili u zaraženom području i da imate simptome, minimum petoro ljudi kreće u korišćenje zaštitne opreme koja nije jeftina i kreće angažovanje svih resursa kako bi vas odveli na Infektivnu kliniku a da ne dolazite u kontakt sa drugim ljudima pa da se desi da niste kod kuće ili da nikad niste izašli iz Srbije a kamoli da ste bili u Italiji ili Kini", kazao je Lončar.\n"Dve fabrike u Srbiji koje izrađuju maske radiće 24 časa dnevno koliko god bude trebalo i imaćemo dovoljno maski", rekao je ministar.\nDodao je da će biti "dobro" analizirano zašto koronavirus pobuđuje toliko pažnje, navodeći da je taj virus slabiji od običnog gripa i da mnogo više ljudi umire od gripa, boginja i drigih bolesti koje se lakše i brže prenose.\nU Srbiji su u prethodna 24 časa potvrđena još 44 slučaja korona virusa pa je ukupan broj zaraženih 785 a tri inficirane osobe su preminule što broj umrlih povećava na 16, izjavio je danas...\nU Severnoj Makedoniji sedam umrlih od korona virusa, 258 zaraženih\nU Severnoj Makedoniji je danas umro još jedan oboleli od koronavirisa, što je sedmi smrtni slučaj od te zaraze, objavio je ministar zdravlja Venko Filipče.